Zbog kašnjenja CRBC kasni i struja za auto-put :: Ekonomija\nSistem napajanja električnom energijom prioritetne dionice auto-puta Bar – Boljare još nije završen, iako je rok istekao 30. septembra. Ova investicija je zaduženje Monteputa, a ne kineske kompanije CRBC. Izvršni direktor Monteputa Jonuz Mujević saopštio je Pobjedi da su radovi na elektro-mreži uslovljeni radovima CRBC na trasi i na kanalizaciji.\n"Do sada je kod partija jedan i dva završeno 90 odsto elektromreže, a kod partije tri 60 odsto", kazao je Mujević i objasnio da CRBC mora da uradi trasu i kanalizaciju da bi oni provukli kablove, jer kineska firma radi građevinski dio, a oni samo elektro radove.\nNovi volvoks zadužen je izgradnju prve i treće partije, budvanski Elektro tim za drugu partiju. U okviru prve partije Novi volvoks gradi trafostanicu od 110/20 kV ,,Auto-put 1“ sa priključnim dalekovodima i opremanje DV polja 110 kV u TS 220/ 110/35/ kV ,,Podgorica 1“, a u okviru treće TS 20/0,4 kV sa kablovskim razvodom 20 kV i sistem daljinskog upravljanja za napajanje objekata duž trase. Elektro tim treba da izgradi TS 110 20 kV ,,Auto-put 2“ sa priključnim dalekovodima.\nProcijenjena vrijednost radova na prvoj partiji sa uračunatim PDV-om je 9,86 miliona eura, na drugoj partiji 8,7 miliona, a na trećoj 19,65 miliona eura.\nUkupna procijenjena vrijednost radova je 38,23 miliona eura, a Monteput je taj iznos obezbijedila iz kredita Investiciono-razvojnog fonda (IRF). Ta kompanija je u maju prošle godine potpisala ugovor sa IRF o odobrenju kredita za izgradnju elektro-napajanja auto-puta.\nRok za završetak svih radova na prioritetnoj dionici od Smokovca do Mateševa istekao je 30. septembra, ali novi aneks ugovora još nije potpisan, jer se čeka da nadzorni organ francusko-italijanski konzorcijum Ingerop – Geodata odluči o zahtjevima CRBC da se zbog pandemije produži rok završetka radova i da im se obračunaju dodatni troškovi.


Slavni pevač nakon tri nedelje izolacije došao kući: Zabeležen susret sa suprugom i decom: "Presrećni smo što je tata sa nama" - Zena.rs\nSlavni pevač je tri nedelje bio u izolaciji u Australiji zbog korona virusa, a momenat kada se Robi Vilijams vratio kući, zabeležeila je njegova supruga Ajda Fild pa zatim snimak objavila na Instagramu.\nRobi Vilijams iz samoizolacije Foto: Profimedia\n"Nakon tri nedelje, ponovno na okupu!!! Jako smo srećni što je tata kod kuće nakon što nas je razdvojila izolacija", napisala je Ajda Fild Vilijams.\nNakon što je potvrđeno da je bezbedno da se Robi Vilijams, vrati kući, to se i desilo. Slavnog pevača su srdačno dočekala deca, ćerka Teodora i sin Čarlton, i naravno supruga Ajda sa kojom je do 2010. u braku i sa kojom ima i ćerku Koko i sina Beua koji se uz pomoć surogat majke rodio u februaru.\nDelighted to announce I will be playing at @thepointepalm in Dubai on 24th Jan. Tickets are available from Ticketmaster.ae\nRobi je iz izolacije poručivao da mu porodica veoma nedostaje, a držao je i besplatne koncerte za publiku širom sveta.


DSS: Gradska vlast u Beogradu radi u korist investitora - NOVA portal\nDSS: Gradska vlast u Beogradu radi u korist investitora\nPolitika Autor:Fonet 05. Avg. 202012:45 > 13:052 Komentara\nPotpuno su neprihvatljive aktivnosti kojim gradska vlast uništava zelene površine u korist investitora nanose nesagledivu štetu javnom interesu, saopštila je Demokratska stranka Srbije.\nStranka i njen predsednik Miloš Jovanović podsećaju da je planom generalne regulacije zelenih površina Beograda, koji je osvojio prvu nagradu na 28. Međunarodnom sajmu urbanizma, predviđeno povećenje javnih zelenih površina u gradu za 8.000 hektara, a učešće gradskog zelenila sa postojećih 15 na 25 procenata do 2025. godine.\nUprkos tome, nedavno je uništena centralna zelena površina stambenog naselja Braće Jerković radi izgradnje tržnog centra nemačkog globalnog lanca supermarketa „Lidl“, a planira se seča više od 30 hektara šume Košutnjak u kompleksu „Avala filma“ radi izgradnje 420.000 kvadrata stambenih objekata i 150.000 kvadrata komercijalnih, čime se investitoru omogućava neto dobit od oko 600 miliona evra, samo na prodaji stanova, navodi DSS.\nČinjenica da Urbanistički zavod Beograda za kratko vreme donosi dva planska dokumenta, koja su u suprotnosti jedan sa drugim, ukazuje da su građani žrtve sistemske korupcije i političko-urbanističke mafije i da gradska vlast ne štiti javni interes, već iz koruptivnih razloga podržava štetočinski investitorski urbanizam, ocenila je DSS.\nGradski odbor Demokratske stranke Srbije podržava potpisivanje peticije „Inicijativa sačuvajmo Košutnjak“ i zahteva da gradska vlast odbaci elaborat za plan detaljne regulacije kompleksa „Avala filma“ i da se pristupi izradi novog plana, u skladu sa zakonom i u interesu građana Beograda.\nDSSgradska vlastkošutnjakzelene površine


Uskoro obnova i uređenje župne kancelarije i župne kuće u Kotor Varošu - KVorum.net / Kotor-Varoš -\nUskoro obnova i uređenje župne kancelarije i župne kuće u Kotor Varošu\nAutor: Slaven Šubara / Datum: 23.07.2018. 08:01\nMinistar za izbjeglice i raseljena lica Republike Srpske Davor Čordaš potpisao je u Banjaluci sa župnikom u Župi Krista Kralja u Ceru kod Doboja Josipom Batinićem i župnikom u Župi Rođenja Blažene Djevice Marije u Kotor Varoši Zoranom Mandićem ugovore o partnerstvu i saradnji u procesu realizacije projekata održivog razvoja.\nOvim ugovorima Ministarstvo je obezbijedilo 36.000 KM za uređenje i obnovu župne kancelarije i župne kuće u ove dvije župe, saopšteno je iz Ministarstva za izbjeglice i raseljena lica.\nU saopštenju se navodi da je Čordaš upoznao župnike o Programu rješavanja problema raseljenih lica, izbjeglica i povratnika u 2018. godini, u okviru kojeg će biti realizovani ovi projekti.\nČordaš je posebno istakao značaj obnove vjerskih objekata u okviru ovog programa koji podržava projekte održivog povratka.\nMinistarstvo za izbjeglice i raseljena lica Republike Srpske, u okviru pružanja podrške projektima održivog povratka, u proteklih sedam godina na prostoru Doboja i Kotor Varoša samo za obnovu vjerskih objekata izdvojilo je oko 400.000 KM.\nTokom sastanka je razgovarano i o procesu povratka na područje ove dvije lokalne zajednice, kao i o značaju projekata, koje će realizovati Ministarstvo.\nU saopštenju se navodi da su župnici zahvalili ministru Čordašu za obezbijeđena sredstva, te ga upoznali o aktivnostima koje će biti realizovane u njihovim župama, izrazivši nadu da će podrška Ministarstva i Vlade Republike Srpske biti nastavljena i u budućnosti.\nPrethodna vijest: Monodrama Ivana Bekjareva u Kotor Varošu Sljedeća vijest: Sanacija kotorvaroškog gradskog kupališta „Bjeline“


Izložba: Spašavanje Srbije, Beograd – CPI\nIzložba: Spašavanje Srbije, Beograd\nHome / Izložba: Spašavanje Srbije, Beograd\nIzložba: Spašavanje Srbije u Istorijskom muzeju Srbije\nCentar za primenjenu istoriju od 11. do 28. februara 2019. godine gostuje u Istorijskom muzeju Srbije sa izložbom „Spašavanje Srbije: američka misija i epidemija tifusa u Srbiji 1915“. Izložbu su 11. februara svečano otvorili direktorka muzeja Dušica Bojić, autor izložbe Milovan Pisarri i zamenik ambasadora SAD u Srbiji Kurt Doneli.\nIzložba je deo istoimenog istraživačkog projekta koji za cilj ima upoznavanje javnosti sa važnim događjem koji je promenio istorijski tok u Srbiji i svetu u periodu Prvog svetskog rata. Javnost će po prvi put videti arhivska dokumenta, fotografije, novinske članke i prateće tekstove koji svedoče o dešavanjima u Srbiji 1915. godine, epidemiji tifusa i dolasku stranih medicinskih misija u Srbiju, sa fokusom na američkoj misiji. Na izložbi će biti predstavljen i prateći katalog sastavljen od arhivske građe i istorijskih tekstova.\nJavno vođenje kroz izložbe će biti organizovano u subotu 16. februara 2019. s početkom u 17 časova. Kroz izložbu će voditi njen autor, istoričar Milovan Pisarri.\nIzložba je tokom 2018. i 2019. godine gostovala u Šapcu, Boru, Novom Sadu i Užicu.


Ukrajina spremna da sudi Kusturici | Kliker.info\nUkrajina je spremna da sudi “srpskom reditelju” Emiru Kusturici zbog “poziva na separatizam”, uslijed čega mu prijeti petogodišnja zabrana ulaska na teritoriju te zemlje, poručuju za “Novosti” iz ukajinske ambasade u Beogradu povodom Kusturičinog govora na Jalti u nedjelju, uoči koncerta “No smoking orkestra”.\nKusturica je, između ostalog, rekao tada da je ponovno ujedinjenje Krima sa Rusijom “prirodan, organski proces” i pozvao građane Krima da razvijaju svoje poluostrvo kao “dio velike Rusije”, umjesto što čekaju odobrenje spolja za njihove odluke.\nIz ambasade naglašavaju da je stav zvaničnog Kijeva nepromjenljiv u konkretnom slučaju – svaka osoba koja prekrši zakone te zemlje, odnosno Zakon o privremeno okupiranim teritorijama, kao i svaka osoba koja počini krivično djelo – poziv na separatizam u Ukrajini, bit će osuđena i dobit će zasluženu kaznu prema važećem zakonodavstvu.\nJedna od sankcija je zabrana ulaska na teritoriju Ukrajine na period od pet godina, a predstavnici Ukrajine, koji nisu imenovani, rekli su za beogradski list da će o mjeri odgovornosti koja će biti presuđena Kusturici ukrajinska strana “na vrijeme obavijestiti sprsku javnost”, prenosi Tanjug.\nIskoristili su i priliku da se direktno obrate reditelju i muzičaru izrazivši žaljenje u pismu što se “jedan čovjek, koji teži da se smatra kulturnom elitom Republike Srbije i srpskog naroda, spušta do takvih niskih činova kao što je podržavanje agresora”.


Orden za Ministarstvo odbrane Srbije i MUP Srpske :: Semberija INFO ::\nOrden za Ministarstvo odbrane Srbije i MUP Srpske\nNjegovo preosveštenstvo episkop zvorničko-tuzlanski Fotije uručio je danas Orden Svetog kralja Dragutina Ministarstvu odbrane Srbije i Ministarstvu unutrašnjih poslova /MUP/ Republike Srpske za veliki doprinos u uređenju stalne muzejske postavke u Vojnoj crkvi u Bijeljini i ukupan doprinos u pomoći Srpskoj pravoslavnoj crkvi.\nNa svečanosti u spomen-hramu Svetog mučenika kneza Lazara i svih svetih mučenika srpskih u bijeljinskoj kasarni "Vojvoda Stepa Stepanović" ordenje su primili izaslanik ministra odbrane Srbije kapetan fregate Svetozar Vasilevski, a u ime MUP-a Srpske načelnik Policijske uprave Bijeljina Žarko Ćosić.\nVladika Fotije je, nakon molitve za sve postradale u ratovima od kosovske bitke do danas, pozvao Srbe da čuvaju sjećanje na ove besmrtne heroje koji su postradali za slobodu.\n"Srbi su oduvek bili slobodarski narod i na dan proslave 100 godina od kraja Velikog rata u kome su stradali mnogi pravoslavni Srbi moramo da od njih učimo da se borimo, da opstanemo na prostorima gdje jesmo - i ovdke u Republici Srpskoj i na našem Kosovu, na svim drugim stranama, i da se neprestano učimo svetosavlju i pravoslavlju, što je put koji nas vodi ka spasenju", poručio je vladika Fotije.\nIstičući da je SPC uvijek bila uz svoj narod, vladika je poželio da se Srbi uvijek okupljaju u miru i ljubavi i prizvao blagoslov božiji za srpski narod, Republiku Srpsku, vojsku, policiju i sve ljude koji imaju državne službe, uz želju da svi idu blagoslovenim putem borbe za pravdu i slobodu.\n"Daj Bože da tako bude, da naš narod bude jedinstven i da dobro činimo jedni drugima, jer će se na taj način prepoznati da smo ljudi božiji i narod blagosloven", zaključio je vladika Fotije.\nU ime MUP-a Republike Srpske, načelnik Policijske uprave Bijeljina Žarko Ćosić rekao je novinarima da je orden od SPC velika čast i da je policija Srpske uvijek bila i biće uz narod Republike Srpske.\n"Borićemo se da zaštitimo svoje građane i da im obezbijedimo sigurnost", rekao je Ćosić.\nIzaslanik ministra odbrane Srbije, kapetan fregate Svetozar Vasilevski, rekao je novinarima da orden Crkve pokazuje da je ovo ministarstvo na pravom putu na koji su ponosni, kao i na višegodišnju dobru i svestranu saradnju sa MUP-om Republike Srpske i njihovu zajedničku pomoć Vojnoj crkvi u Bijeljini.\n"Orden kao da oslikava Svetog kralja Dragutina i sve napore koje je Ministarstvo odbrane ulagalo da štiti kulturu i sve pozitivne vrednosti srpskog naroda. Naša osnovna premisa je da čuvamo bezbednost građana, ali orden pokazuje i da smo na pravom duhovnom putu Nemanjića jer, čuvajući sećanje na besmrtne heroje, čuvamo i našu budućnost", rekao je Vasilevski.\nSrpski oficir poklonio je Vojnoj crkvi monografiju hrama Svetog Save, sa porukom da on objedinjuje sve Srbe u vjeri i u Crkvi i kao znak simboličnog, molitvenog sjećanja na sve stradale srpske vitezove u svim oslobodilačkim ratovima.\nStarješina Vojne crkve u Bijeljini Vaso Popović rekao je novinarima da je na današnji praznik i stogodišnjicu oslobođenja Bijeljine u Velikom ratu svečano otvorena stalna muzejska postavka u ovom spomen-hramu sa više od hiljadu vrijednih eksponata koji svjedoče o slobodarskoj tradiciji srpske vojske.\n"Mi ne slavimo rat, nego mir i pobjedu razuma i slobode", poručio je vojni sveštenik.\nVojni muzej svečano je otvorio sin ratnog dobrovoljca iz Velikog rata i predsjednik Udruženje potomaka i poštovalaca ratnih dobrovoljaca 1912-1918. Petar Vujičić koji je u kratkom istorijskom času poručio da je epopeja srpske vojske u Prvom svjetskom ratu paradigma golgote i vaskrsa srpskog naroda iza koje su nicale Ćele kule, ali i sloboda.\n"Nikada nismo i nećemo dozvoliti da nas gaze mnogobrojniji i moćniji", rekao je Vujičić.


„Fudbal frends“ uvrstiti u manifestacije od posebnog značaja | 058.ba\n„Fudbal frends“ uvrstiti u manifestacije od posebnog značaja\nSRNA - Aleksandra Janković - 31. јула 2015.\t058.ba\nFOČA – Ministar porodice, omladine i sporta Republike Srpske Jasmina Davidović izjavila je večeras da će resorno ministarstvo od naredne godine uvrstiti međunarodni turnir „Fudbal frends“, koji se održava u Foči, u manifestacije od posebnog značaja za Srpsku.\nDavidovićeva je, otvarajući 11. „Fudbal frends“, naglasila da ovaj prestižni turnir afirmiše sport, mladost i prijateljstvo.\n„Turnir okuplja klubove iz zemalja regiona, pa čak i zemalja cijele Evrope, odakle su ranije dolazili. Divno je što omladina iz regiona upoznaje Foču i ovo nije samo promocija fudbala, već i Foče i Republike Srpske“, rekla je Davidovićeva.\nIdejni tvorac ovog turnira, predsjednik beogradske Asocijacije „Fudbal frends“ Zoran Avramović istakao je da je kroz takmičenje u Foči prošlo mnogo mladih fudbalera koji su stasali u prvotimce velikih klubova i reprezentativce svojih zemalja.\n„Nekadašnji učesnici ovog turnira danas su prvotimci `Njukasla`, `Rijeke`, `Crvene zvezde`, reprezentativci koji su ove godine igrali na Svjetskom prvenstvu na Novom Zelendu. Ovdje su napravili važne korake i oni u svojim sredinama često pominju koliko je dobro biti na ovom turniru“, rekao je Avramović.\nOn je najavio da će na turniru biti donesena deklaracija o univerzalnom poštivanju fudbalskog prijateljstva, koju će potpisati svi učesnici.\nPredsjednik Organizacionog odbora Radisav Mašić poželio je svim učesnicima turnira kvalitetan fudbal i lijepo druženje u Foči.\n„Kao domaćini učinili smo sve da se mladi fudbaleri u našem gradu osjećaju prijatno. Na turniru neka pobijedi igra, fudbal i druženje“, poručio je Mašić.\nU prvoj utakmici, kadeti domaće „Sutjeske“ iznenadili su vršnjake „Crvene zvezde“ savladavši ih sa 3:2, dok je u drugom meču „Olimpija“ na penale pobijedila „Vojvodinu“. U preostala dva meča četvrtfinala večeras igraju „Budućnost“- „Rijeka“ i „Sarajevo“ – „Željezničar“.


RTCG - Radio Televizija Crne Gore - Nacionalni javni servis :: Društvo :: Policija da zaštiti novinare i spriječi nove incidente\n05. 09. 2021. 13:05 >> 13:06 0\nPolicija da zaštiti novinare i spriječi nove incidente\nMreža Safe Journalists osudila je današnji napad na televizijsku ekipu N1 na Cetinju i zatražila od policije da pronađe i privede one koji su ih danas napali, zaštiti novinare tokom protesta i spriječi nove incidente.\nReporterka N1 Aleksandra Tolj Ružić, kako je saopšteno iz iz Safe Journalists, uživo je izvještavala o situaciji na ulicama Cetinja.\n"Policija je neprestano bacala suzavac da rastjera demonstrante. Grupe građana koji su se razišli po ulicama, napale su televizijsku ekipu zbog snimanja i gađale ih kamenjem", piše u saopštenju.\nIstiču da su već upozoravali da će tokom ustoličenja na Cetinju postojati mogućnost da novinari koji izvještavaju budu ugroženi.\n"Nažalost, sve ukazuje na to da napetosti neće samo splasnuti, pa naša Mreža apeluje na predstavnike vlasti i policiju da učine sve što je u njihovoj moći kako bi spriječili dalje nasilje i krvoproliće", dodaje se u saopštenju.\nNavode i da će obavijestiti sve relevantne nacionalne i međunarodne aktere o ovom slučaju.\n"Svaki napad na novinare/ke napad je na javni interes, demokratiju i prava svih građana", poručuju iz Safe Journalists.\nZaštititi novinare tokom izvještavanja sa CT\n25. 08. 2021. 2\n"Svaki napad na novinare je napad na javni interes"\nDo kraja istražiti napad na ekipu TVCG


Uhapšen Zoran Vorkapić u akciji "Signal"\nBivši predsednik Opštine Plandište Zoran Vorkapić dopao je u ruke pravde. Vorkapić je uhapšen u akciji "Signal", u kojoj je u 19 gradova uhapšeno 74 osobe, zbog sumnje da su budžet Srbije, Vojvodine, više lokalnih samouprava i druge privredne subjekte oštetili za oko dve milijarde dinara.\nRazlozi hapšenja Vorkapića, protiv kojeg su odgovorni građani podneli više krivičnih prijava, još uvek nisu poznati javnosti. Pretpostavljamo da je reč o aferama vezanim upravo za njegove bivše funkcije u plandištanskoj vlasti, o kojima je portal eVršac ranije pisao.\nDa podsetimo, protiv Vorkapića podneta je krivična prijava za otkrivene krađe peska, koje su, Rešenjem rudarsko - geološke inspekcije, još decembra 2009. godine, okarakterisane kao "nelegalna radnja, koja oštećuje opštinski, pokrajinski i republički budžet".\nTakođe, u javnosti je bila apostrofirana afera oko izgradnje kanalizacije u ovom malom južnobanatskom gradiću, koja se gradi kao Skadar na Bojani, a košta kao da je namenjena Parizu.


Prijedor dobio osam novih turističkih info tabli | Grad Prijedor - Portal grada Prijedora - GradPrijedor.com\nPrijedor dobio osam novih turističkih info tabli\nGrad Prijedor dobio je osam novih turističkih info tabli kojima su obilježene najznačajnije kulturno-istorijske lokacije, a projekat „Postavljanje info tabli na području opštine Prijedor“ sa 8.000 KM finansiralo je Ministarstvo, trgovine i turizma Republike Srpske.\nDirektorica Turističke organizacije opštine Prijedor Amira Ganić rekla je da se radi o dvostranim tablama sa fotografijama nekad i sad i informacijama o svakom obilježenom objektu.\n„Ove table građanima Prijedora, njihovim gostima i turistima omogućiće da se bliže upoznaju sa najznačajnijim kulturno-istorijskim objektima u gradu na Sani „, kazala je Ganićeva.\nInfo table su postavljene ispred spomenika doktora Mladena Stojanovića, kuće Čirkinagića u Starom gradu, crkvi brvnara u Jelićkoj, Marićkoj i Busnovima, muzičkog paviljona u Ljubiji, stare kule u Kozarcu i stare pilane u Kozarcu.\n„Realizacija projekta `Postavljanje info tabli na području opštine Prijedor` dovodi do povećanja nivoa znanja i upotpunjuje turističku ponudu grada, dok je sveobuhvatni cilj projekta unapređenje sektora turizma u Prijedoru“, istakla je Ganićeva.\nSličan projekat Turistička organizacija opštine Prijedor realizovala je i lani, takođe uz finansijsku podršku resornog ministarstva, kada je prvih osam turističkih info tabli postavljeno pored Muzeja Kozare, zgrada Tenis kluba i Srpskog kulturno-umjetničkog društva „Dr Mladen Stojanović“, Gimnazije, željezničke stanice, spomen kuće porodice Stojanović, stare česme na Jerezi i u Starom gradu.


U beogradske vrtiće u 2017. upisano 23 hiljade dece\nPočetna Izjave Istinitost U beogradske vrtiće u 2017. upisano 23 hiljade dece\nGradonačelnik Beograda o broju dece u vrtićima\n“Samo ove godine upisano je 23.000 dece u vrtiće, 12.000 u državnim, a 11.000 u privatnim vrtićima.”\nDovoljan broj mesta u vrtićima za svu decu pokazao se kao nedostižan cilj svake dosadašnje beogradske vlasti. Baš zbog toga ovo je i nezaobliazna tema svake izborne kampanje. Tako je gradonačelnik Siniša Mali, odgovarajući na optužbe svog prethodnika Dragana Đilasa da ova vlast nije izgradila nijedan vrtić, rekao da je napravljeno osam novih vrtića i tako dupliran broj dostupnih mesta. Tom prilikom Mali se pohvalio i konkretnim brojkama, rekavši da je samo u ovoj godini upisano 23.000 dece u vrtiće – 12.000 u državne, a 11.000 u privatne.\nPrema podacima koje je Istinomer dobio od Sekretarijata za obrazovanje i dečiju zaštitu, u toku 2017. godine u gradske vrtiće upisano je ukupno 14.500 dece, 2.500 više nego što je gradonačelnik rekao. Iako greška koju je napravio zapravo ide na štetu gradske vlasti, ovaj podatak je, ipak, netačan.\nRadi provere drugog dela gradonačelnikove tvrdnje, Istinomer je od Sekretarijata tražio ukupan broj novoupisane dece čiji se boravak u privatnim vrtićima subvencioniše iz gradskog budžeta. Precizan podatak nismo uspeli da dobijemo, ali kako nam je rečeno, radi se o brojci od oko 5.500 dece, što je tačno upola manje nego što je Mali rekao.\nOvo se odnosi na broj dece koja se su prvi put upisala u vrtić 2017. godine, jer je i sam gradonačelnik istakao da se radi o broju dece koja su se upisala „samo u ovoj godini“. Inače, u toku prethodne godine državne vrtiće pohađalo je ukupno oko 60.000, a privatne uz subvenciju grada 12.370 dece.\nPošto se gradonačelnik hvalio uspesima gradske uprave, u obzir nisu uzeta deca koja su upisala privatne vrtiće isključivo o trošku roditelja. Ipak, Istinomer je pokušao da dođe i do tog podatka koliko je dece ukupno (i uz subvenciju i samostalno) upisano u privatne vrtiće u toku prethodne godine, ali taj podatak ne poseduju ni Sekretarijat, ni Udruženje privatnih vrtića u Beogradu.\nNijedan podatak o broju dece upisane u vrtiće u toku 2017. o kojima je Mali govorio ne poklapa se sa onima kojima raspolaže Sekretarijat za obrazovanje i dečiju zaštitu, a od gradonačelnika ni ovoga puta nismo uspeli da dobijemo pojašnjenje koje podatke je on koristio. S obzirom na to da je prethodne godine ukupno upisano oko 20.000 dece, a ne 23.000 kako kaže Mali, da je pogrešno naveo brojke za privatne vrtiće (11.000 umesto 5.500), a za državne opet pogrešio, ali na svoju štetu (14.500 umesto 12.000), njegova izjava dobija ocenu “skoro neistina”.\nDa su navodi Malog istiniti, u vrtiće bi se prethodne godine upisali gotovo svi koji su želeli, s obzirom na to da je prošlogodišnjem konkursu bilo podneto 23.084 zahteva za upis. Situacija je ipak drugačija, pa se oko 3.500 dece još nalazi na listi čekanja.\nNeću biti odbornica 03.10.2018.


Porez na dohodak treba da plaćaju i gastarbajteri › Made-in-Germany.rs\nPorez na dohodak treba da plaćaju i gastarbajteri\nPrema tumačenju Zakona o porezu na dohodak građana, koje je dalo Udruženje frilensera i preduzetnika, porez na dohodak i preteće doprinose treba da plaćaju i srpski državljani koji rade i žive u inostranstvu, prenosi agencija Tanjug.\nNaime, svi državljani Srbije koji su u inostranstvu, a ispunjavaju zakonske uslove da se mogu snatrati rezidentima, odnosno da na teritoriji Srbije borave 183 ili više dana godišnje, tu imaju prijavljeno prebivalište ili im se tu nalazi centar poslovnih i životnih aktivnosti, u obavezi su da plaćaju porez na dohodak.\nPoreski savetnik Milan Trbojević objašnjava da su poreski obveznici svi koji su rezidenti Srbije, odnosno svi koji u Srbiji imaju stan, porodicu ili firmu. Kako kaže svi građani su obavezni da plaćaju porez na dohodak građana kao i doprinose za socijalno, tj. penzijsko-invalidsko i zdravstveno osiguranje.\n– Poreze i doprinose građanin može da plaća po osnovu autorskog ugovora ili ostalih prihoda, a potencijalno, zavisno od visine prihoda, i godišnji porez na dohodak građana. Ovde nije reč ni o kakvom novom zakonskom rešenju, jer ono godinama postoji u našoj zakonskoj regulativi, samo je sada aktuelizovana priča o njemu zbog sličnosti sa obavezama influensera – ističe Trbojević.\nOn kao primer navodi nedoumicu da li je građanin Srbije koji radi na brodu 10 meseci godišnje dužan da plaća porez u Srbiji, i kaže da je odgovor potvrdan, jer iako boravkom van Srbije dužim od 10 meseci ne ispunjava prvi uslov o rezidentnosti, ispunjava ga time što u Srbiji ima prebivalište i što mu je tu porodica, čime ispunjava drugi uslov, te je dužan da plaća porez.\n– Međutim, naši građani koji rade u inostranstvu mogu biti oslobođeni od plaćanja poreza na dohodak građana ili dela tog poreza ovde, ukoliko je u zemlji gde žive plaćen porez na njihovu platu, a Srbija sa tom zemljom ima ugovor o izbegavanju dvostrukog oporezivanja. Ipak, i u tom slučaju su dužni da u obe zemlje plate doprinose za socijalno osiguranje – ukazuje Trbojević.\nOn naglašava da se u slučajevima kada građani ne ispunjavaju uslove za oslobađanje od plaćanja poreza u Srbiji, a u zemlji u kojoj rade plaćaju porez na platu koju primaju, radi o tome da u Srbiji ipak moraju da plaćaju poreze i doprinose za penzijsko – invalidsko i zdravstveno osiguranje jer im se ono što im ostane u Srbiji računa kao bruto zarada.\nU Ministarstvu finansija kažu da gastarbajtere od plaćanja doprinosa za socijalno osiguranje, a to su penzijsko, zdravstveno i za slučaj nezaposlenosti, amnestiraju zakoni koji uređuju ovu oblast, prenose Večernje novosti.\n– Državljani Srbije zaposleni u inostranstvu kod stranog poslodavca nisu osiguranici na obavezno socijalno osiguranje po osnovu zarade koju ostvaruju od tog stranog poslodavca. Za lica koja nisu osiguranici prema domaćim propisima, ne postoji obaveza obračunavanja i plaćanja doprinosa za obavezno socijalno osiguranje. Shodno navedenom, naši državljani zaposleni kod stranih poslodavaca u inostranstvu nemaju obavezu plaćanja doprinosa”, kažu u Ministarstvu.\nOd MiG na 04/12/2020 / AKTUELNO / Ostavite komentar\nDajmler daje radnicima “korona-bonus” od 1.000 €


Gugl tvrdi da je napravio vremenski kristal unutar kvantnog računara – Zavera\nGugl tvrdi da je napravio vremenski kristal unutar kvantnog računara\nZTP 3. avgusta 2021.\t0 Komentara\nPovodom dostignuća koje bi se moglo nazvati fundamentalnim za kvantnu fiziku i računarstvo, naučnici tvrde da su najzad shvatili kako proizvesti vremenski kristal. Vremenski kristali koriste neobičnu fizičku mogućnost da se stalno menjaju, a da ostaju dinamički stabilni. Drugim rečima, ne emituju energiju dok menjaju strukturu, što je očigledno kršenje prirodnog zakona prema kom se sve stvari kreću ka entropiji i neredu.\nOgroman tim istraživača sa Stenforda, Prinstona i drugih ustanova koje sarađuju sa Guglovim laboratorijama za kvantno računarstvo, svoje dostignuće je objavio u stručnoj studiji koja se prošle nedelje pojavila na internetu. Vremenski kristali predstavljaju novo, bizarno stanje materije, koje će imati snažan uticaj na svet kvantnog računarstva. „Ovo otkriće je neverovatno. Praktično izmiče drugom zakonu termodinamike,“ kaže koautor studije Roderih Mesner.\nOvo istraživanje u osnovi znači da su naučnici smislili kako da vremenske kristale prevedu iz teorijske apstrakcije, definisane pre desetak godina, u opipljivu realnost. Istraživači tvrde da su po prvi put eksperimentalno proizveli vremenski kristal, pretičući druge naučne timove koji su radili na istom polju, uključujući i jednu grupu koja je svoje istraživanje objavila početkom jula.\n„Postoje temeljni razlozi zašto nijedan od tih eksperimenata nije u potpunosti uspeo, i zašto se Guglov kvantni računar pokazao mnogo boljim od prethodnih pokušaja,“ kaže oksfordski fizičar Džon Čoker. Ako novo istraživanje prođe stručne recenzije, i ako neko uspe da primeni vremenske kristale na praktičan način, imaćemo moćne kvantne računare koji će nam omogućiti ogromne tehnološke skokove, od lekova za najteže bolesti do efektivnog warp pogona.\n(Futurism-ZTP, foto: Rocco Ceselin/Google)\nTagovi:eksperiment, Gugl, energija, zakon, računar, kvantni, primena, vremenski, kristal, fizika, stanje, materije\nSergej Nariškin (SVR): Istraživački novinari su saradnici zapadnih službi (video)\nMasivno otapanje Grenlanda usled toplotnog talasa na severnoj hemisferi


Postoje oblasti lјudskog delovanja o kojima malo ili nikad ne razmišlјamo, ne pridajemo važnost njihovom razvoju, usponima ili padovima koji se neminovno dešavaju tokom istorije, pa se stoga klјučni podaci, imena i događaji zauvek izgube. Knjiga monografskog tipa koja je nastala trudom i zalaganjem dvojice autora Živorada Berbakova i Stevana Davidovića upravo teži tome da od zaborava otrgne najvažnije trenutke iz istorije sportova na vodi u Novom Bečeju. Naslov je dat potpuno nepretenciozno - Hronika plivanja i vaterpola u Novom Bečeju, a opet će biti zanimlјivo štivo svakome ko želi da se upozna sa istorijom ovog grada, njegovih stanovnika, sporta na vodi i pojedinih sportista.\nVeć u samom uvodu autori su omeđili period od šest i po decenija kojim će se baviti u knjizi. To je period koji počinje nešto pre Drugog svetskog rata, od 1934. godine i od prvih pisanih pomena o plivačima u Novom Bečeju, a traje sve do 1989. godine, odnosno do izbijanja sukoba na teritoriji bivše Jugoslavije. Taj period Berbakov i Davidović su podelili u tri manja vremenska odseka, kako bi se bavlјenje sportovima na vodi moglo pratiti po generacijama koje su se njima bavile.\nTakođe, interesantno je da se sportske aktivnosti koje zahtevaju tekuću ili stajaću vodu, u nedostatku bazena, nisu u Novom Bečeju uvek odvijale na istom mestu, odnosno na Tisi, kao najvećem vodenom toku uz ovu prelepu varošicu u srednjem Banatu. Autori naglašavaju da su se plivanjem, vaterpolom i skokovima u vodu Novobečejci bavili i na „Banji“ uz Fabriku cigle i crepa „Polet“ i kasnije na Kanalu DTD.\nI sami zalјublјenici u sportove na vodi, Živorad Berbakov i Stevan Davidović našli su niz zanimlјivih i vrednih izvora za svoju hroniku, počevši od novinskih priloga i članaka, preko knjiga objavlјenih o vaterpolu, sećanja učesnika u tim aktivnostima i iz istorije Vaterpolo saveza Vojvodine. Veoma korektno je navedena i dokumentaciona građa koju su novobečejski sportisti zaveštavali Narodnoj biblioteci Novog Bečeja. Na osnovu te i takve građe autori su mogli da daju pregled svih značajnih aktivnosti, najznačajnijih sportista i klubova koji se vezuju za Novi Bečej.\nZanimlјiva je rečenica kojom se završava „Uvod“ u Hroniku plivanja i vaterpola u Novom Bečeju u kojoj naši autori podvlače da su mnoga svedočenja i sećanja posleratnih učesnika u sportovima na vodi sačuvala od zaborava „ceo jedan životni i sportski opus Novobečejaca u dvadesetom veku, kada su svoje najbolјe godine proveli na reci Tisi, “Banji” kraj “Poleta’ i Kanalu Dunav-Tisa-Dunav, srčano braneći boje svog kluba“. Tom kratkom rečenicom su nas podsetili da se i plivanjem i vaterpolom sportisti najčešće bave u najbolјim svojim godinama, da su to veoma srčani i lepo razvijeni mladići i devojke koji su odani svom klubu i bore se za njega kroz fer i sportsko nadmetanje.\nKnjiga je bogato ilustrovana snimcima sportista i ekipa koje su učestvovale u raznim sportskim manifestacijama i time se potkreplјuje istinitost i verodostojnost ove knjige.\nNaslovi u Hronici su privlačni i inspirativni, a sam tekst je prepun informacija o sportskom životu Novog Bečeja. Zahvalјujući pripovedačkom daru oba autora ova hronika sporta na vodi pretvorena je u živo tkivo koje ima svoju dinamiku i uzbudlјivo se kreće od prvih nagoveštaja sportskih aktivnosti, preko organizovanog rada sa talentovanim plivačima i vaterpolistima koji proslavlјaju varošicu na obali Tise, do poslednjih pokušaja da se omasovi sportska aktivnost u Novom Bečeju. Svaki period koji je opisivan ima svoje draži, a način na koji su se akteri sportskih dešavanja odnosili prema svom klubu odražava duh toga vremena. Tako u prvim nagoveštajima osnivanja sportskog kluba Jedinstvo vidimo grupu mladih angažovanih omladinaca i omladinki koji usred ratnog vihora raskrčuju obalu Tise da bi sebi obezbedili mesto za treninge i okuplјanje. Potom, u posleratno doba, u vreme siromaštva i udarništva, vidimo mlade vaterpoliste koji pešice prevalјuju kilometre i kilometre do bazena na kojem odmah potom, bez predaha, igraju utakmicu. Knjiga je prepuna takvih detalјa koji se ne mogu pročitati u zvaničnim istorijama i stoga je dragoceni svedok o sportistima koji zaista mogu biti primer generacijama koje dolaze.\nToplo preporučujem Hroniku plivanja i vaterpola u Novom Bečeju za štampu, jer verujem da će naći put do mnogih čitalaca i zalјublјenika u sportove na vodi, ali i do onih drugih koji su samo znatiželјnog duha I vole dobru knjigu.\nTags: Tisa,\tVaterpolo\nFotografi\t47 Škole\t44 Tisa\t53 Revolucija\t75 Giga Jovanović\t5 Biserno ostrvo\t5 Slano kopovo\t4 duševno oboleli\t21 Jene Sentklarai\t3 Laza Telečki\t7 Partizani\t11 1942\t1 Karolj Andre\t115 Novi Bečej\t30 Bogdan Čiplić\t9 Paulina Sudarski\t12 Vranjevo\t28 Salaš\t6 Sport\t154 Kuglanje\t32


Tanjug 20. septembra 2021. 14:09\nBEOGRAD – Potrebne su promene u politici privlačenja stranih investicija na Zapadnom Balkanu (ZB), jer niske plate i porezi nemaju više glavnu ulogu pri donošenju odluke za investiranje, već su ključne funkcionalne institucije, kvalifikovana radna snaga i dobra infrastruktura, zaključci su studije „Potencijal Zapadnog Balkana za privlačenje stranih direktnih investicija u post-kovid periodu“.\nNa panelu u Privrednoj komori Srbije (PKS), u organizaciji Komorskog investicionog foruma (KIF ZB6), autori studije i predstavnici domaće i regionalne privrede, ukazali su na potrebu da se u narednom periodu povećaju državna ulaganja u obrazovanje, sa većim fokusom na tehnološke nauke, praktičnije stručno obrazovanje i poboljšanje transportne infrastrukture, saopštila je PKS.\nDirektor Sektora za strateške analize, usluge i internacionalizaciju PKS Mihailo Vesović je istakao da svi ekonomski indikatori ukazuju na to, da se u naredne dve do tri godine očekuje rast investicionih aktivnosti i ekonomska stabilnost šest ekonomija ZB.\n„Zapadni Balkan predstavlja idealnu destinaciju za investitore koji nameravaju da promene lance snabdevanja nakon pandemije kovida-19 i proizvodnju presele sa udaljenih destinacija bliže evropskom tržištu. Pozitivan uticaj novih investicija će biti bolje iskorišćen samo uz unapređenje efikasnosti institucija, obrazovanja i poboljšanje transportne infrastrukture“, ukazao je on.\nRukovodilac Centra za Komorski investicioni forum PKS Marko Mandić je naveo da je studija koju je izradio Bečki institut za međunarodne ekonomske studije, potvrdila je da se mora dodatno ubrzati stvaranje zajedničkog tržišta ZB i obezbediti potpuna sloboda protoka robe, usluga, ljudi i kapitala.\nPrema rečima generalnog sekretara KIF ZB6, Tatjane Šterjove Duškovske, primarna aktivnost svih regionalnih privrednih komora, koje okupljaju 350.000 preduzeća, i dalje će biti promocija ZB kao jedinstvene investicione destinacije i to kroz rad na digitalizaciji poslovanja, povezivanju kompanija i uklanjanju poslovnih barijera.


Zvezdine dame pobedile u Sarajevu - ЦЗБГ портал\nZvezdine dame pobedile u Sarajevu\nCrvena zvezda je savladala Plej Of u 6.kolu BTravel WABA lige u Sarajevu, 82-64 (18-21, 28-17, 15-12, 21-14).\nTrener Dragan Vuković nije mogao da računa na Minu Đorđević na današnjem susretu, ali su uspele crveno-bele da i pored kadrovskih problema upišu i peti trijumf u regionalnom takmičenju i tako otvore vrata drugog kruga.\nDomaća ekipa je bolje otvorila utakmicu, dve trojke Sandre Azinović, a zatim i mini serija koja im donela prednost od pet poena (11-6). Održavale su prednost Sarajke do kraja prvog perioda igre, Zvezda je imala četiri izgubljene lopte u prvoj četvrtini. U drugoj četvrtini crveno-bele devojke su polako sticale prednost i došle do dvocifrenog vođstva, poenima Perićeve sa penala se otišlo na odmor (38-46).\nKontrolisao je šampion Srbije dvocifrenu prednost tokom celog toka trećeg perioda igre, a u poslednjih 10 minuta meča i potvrdio pobedu, u finišu je serijom 8-0 stavljena tačka na meč u Skenderiji.\nZvezdu je do pete pobede u WABA ligi predvodila kapiten Aleksandra Katanić dabl-dabl ostavrenjem – 22 poena i 10 skokova. 17 poena postigla je Biljana Stjepanović, uz 9 uhvaćenih lopti, 16 koševa je postigla Jelena Jovanović.\nU narednom kolu Zvezda dočekuje Instanbul.\nKKŽ Crvena zvezda: I.Katanić 3, Stjepanović 17 (9sk 2as), Tešić, Prlja 6 (4sk 2as), Bogićević 13 (6sk 2as), Zukanović, A.Katanić 22 (10sk 4as 3ukl), Đokić, Naumčev 3 (3sk 3as), Bojović 2 (3sk), Jovanović 16 (7sk 3as 8ukl).\nVest preuzeta sa sajta KKŽ Crvena zvezda\nABA (U19) – Druga pobeda crveno-belih\nABA (U19) – Juniori pobedili Mega Bemaks 74:60


Arti kancelarijska fotelja 6184HA Black cena, cene Srbija, prodaja Beograd Novi Sad Niš\nArti kancelarijska fotelja 6184HA Black cene\nEPonuda nije internet prodavnica već Vam omogućava da brzo i lako nađete Arti kancelarijska fotelja 6184HA Black po najjeftinijoj ceni. Naš cilj je da kupci budu što bolje informisani o ponudi Arti kancelarijska fotelja 6184HA Black na tržištu Srbije. Vrlo lako nalazite željeni proizvod za kategoriju Fotelje cene, ne morate da lutate od sajta do sajta za Arti Fotelje, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Arti kancelarijska fotelja 6184HA Black sa PRODAVCEM. EPonuda ne može da garantuje potpunu tačnost specifikacije i slika za Arti kancelarijska fotelja 6184HA Black. Pre kupovine, podatke za Arti kancelarijska fotelja 6184HA Black proverite na sajtu PROIZVOĐAČA.


Džek Nikolson: Bombe, a ne emocije su ono što mladi traže na filmu\nŽeli da gane publiku\nČuveni glumac svoje odsustvo iz sveta filma pravda time da je publika danas slabo zainteresovana za filmove koje bi želeo da radi, jer su odrasli na bombama i eksplozijama\n21.11.2013. - 10:32h 19:20h Autor: Tanjug\nAmerički glumac Džek Nikolson demantovao je glasine da se povukao sa filma zbog problema sa pamćenjem.\n"Uprkos opštem mišljenju, oduvek sam vodio računa o sebi. U dobroj sam formi, malo stameniji, ali zdrav. Imam mozak matematičara", izjavio je 76-godišnji glumac britanskom tabloidu "San".\nNikolson se poslednji put pojavio na velikom platnu 2010. u romantičnoj komediji "Kako znaš", u kojoj su mu partneri bili Ris Viterspun i Pol Rad. Njegova jedina druga uloga u poslednjih nekoliko godina bila je u filmu "Baketova lista" iz 2007.\nPopularni glumac je svoje odsustvovanje sa filma objasnio time da publika više nije zainteresovana za ostvarenja koja bi on želeo da snimi.\n"Film je najbolji posao na svetu, ali ja želim da pravim filmove koji će ganuti publiku, filmove o emocijama i ljudima", kazao je on, dodajući da mladi danas ne žele da gledaju takve stvari.\n"Oni samo žele da vide još više bombi, još više eksplozija, jer su s tim odrasli. A ja nikada ne radim takvu vrstu filmova", objasnio je on.\nIpak, postoji mogućnost da Nikolson popusti i da na nagovor svog kolege Toma Kruza, pristane da snimi akcionu komediju "El Presidente", u kojoj bi trebalo da igra bivšeg američkog predsednika, sklonog alkoholu i opsednutog ženama.\nKruz insistira da Nikolson, s kim je igrao 1992. u filmu "Nekoliko dobrih ljudi", dobije tu ulogu. Čak tvrdi da neće snimiti film bez njega. Navodno su on i reditelj Dag Liman bili kod Nikolsona da ga ubede da prihvati ulogu, a da je on obećao da će bar pročitati scenario, piše "San".\nDžek NikolsonJack Nicholson


Održana prva sednica komisije za bezbednost saobraćaja – Info Centar Juga\nU Medveđi je danas konstituisana Komisija za bezbednost saobraćaja i održana je prva sednica.\nNa dnevnom redu prve konstitutivne sednice za bezbednost saobraćaja, našle su se tri tačke:\n1. Konstituisanje Komisije za bezbednost saobraćaja na teritoriji opštine Medveđa\n2. Zahtev Ministarstva unutrašnjih poslova, Direkcije policije, Policijske uprave\nLeskovca, Policijske stanice Medveđe od 09.10.2017.godine\nPredsednik Komisije za bezbednost saobraćaja, Nebojša Arsić otvorio je sednicu i konstituisao istu glasovima prisutnih članova. Nakon toga upoznao je članove komisije sa bezbednosnim stanjem saobraćaja u Medveđi i zahtevom Policijske stanice Medveđe za jednim terenskim vozilom za potrebe saobraćajne policije.\n„Opština Medveđa ostvaruje prihod od novčanih kazni za prekršaje predviđene propisima o bezbednosti saobraćaja, i potrebno je od dela tih sredstava za potrebe naše saobraćajne policije nabaviti opremu, tj.terensko motorno vozilo kojom bi se poboljšao rad saobraćajaca na teritoriji opštine Medveđa. Takođe, i kompletna saobraćajna signalizacija se mora uraditi ali najpre se mora pokrenuti postupak javnih nabavki kako bi se predvidelo da se od iznosa naplaćenih kazni angažuje stručna kuća koja će uraditi projekat i koja će na terenu, isti sprovesti u delo.“\nZajednički stav svih članova komisije je da treba uputiti zahtev Ministarstvu unutrašnjih poslova u Beogradu, za dobijanje saglasnosti za kupovinu motornog vozila za potrebe Saobraćajne policije PS Medveđa.\nSutra bez struje ulice Gligorije Diklića i Bore Piksle u Leskovcu


NOVA DEPONIJA OD NOVE GODINE: Sanacija najvećeg odlagališta smeća u Evropi, radi se i na elektrani koja radi na komunalni otpad | Novosti.RS\nNajveća deponija u Evropi do kraja godine biće zatvorena i sanirana, a otpad će se odlagati na novoj deponiji u skladu sa standardima. Radovi na ovom, i postrojenjima za preradu građevinskog otpada, elektrane na otpad, preradu otpadnih voda, uveliko su u toku.\nGrad Beograd ušao je u ovaj posao kroz javno-privatno partnerstvo sa firmom "Beo čista energija", koju čine i francuski "Suez" i japanski ITOCHU. Grad je najpre sanirao klizišta postavljanjem brane kako se veliki bedem smeća ne bi obrušio. Na prostranstvo od 130 hektara novog kompleksa dovoziće se, tretirati i odlagati komunalni otpad. Kada od kraja godine nova deponija profunkcioniše, radovi na zatvaranju postojeće deponije, trajaće 30 meseci.\n- Pomenutim ugovorom Grad Beograd je preuzeo obavezu rešavanja imovinsko-pravnih odnosa, odnosno eksproprijaciju zemljišta koje pripada kompleksu deponije Vinča i prelazak zemljišta u javnu svojinu Grada Beograda - kaže, za "Novosti", Ivana Vilotijević, sekretarka za zaštitu životne sredine. - Takođe, radili smo izgradnju potporne građevine - brane na deponiji "Vinča", radi stabilizacije klizišta na postojećoj deponiji komunalnog otpada u Vinči, transportni sistem za prenos toplotne i električne energije koja će se proizvoditi iz otpada na Vinči. Naša je i izgradnja saobraćajnice od Smederevskog puta do prepumpne stanice sa pripadajućom infrastrukturom.\nKako navodi gradska sekretarka, projektom javno-privatnog partnerstva, predviđeno je unapređenje sistema upravljanja otpadom u Beogradu.\n- Ovim će se rešiti jedan od gorućih ekoloških problema u pogledu zbrinjavanja komunalnog otpada i ostalog neopasnog otpada, građevinskog otpada, kao i rešavanja čestih požara i dima na deponiji "Vinča" i procednih voda iz deponije "Vinča" - navodi Vilotijević. - Takođe, ovim projektom predviđeno je unapređenje sistema primarne selekcije otpada na mestu nastanka, povećanja procenta izdvajanja ambalažnog otpada iz mešanog komunalnog otpada, smanjenje nastanka divljih deponija, kao i povećanje procenta reciklaže.\nPrvi radovi u Vinči, na koje se nailazi po ulasku na deponiju, jesu gradnja postrojenja elektrane na komunalni otpad, koji su najviše odmakli. Ovaj posao trebalo bi da bude gotov kroz dve godine, odnosno da elektrana na otpad bude puštena u rad 2022. godine. Procena je da bi devet odsto ukupnih potreba Beograda za grejanjem bilo namireno ovim postrojenjem. Sagorevaće se 340.000 tona komunalnog otpada godišnje u novoj elektrani i ostvarivati proizvodnja od 30,2 megavata električne energije koje će se dalekovodom od 110 kilovolti dovoditi do trafostanice "Beograd 20". Toplotna energija će se dalje predavati "Beogradskim elektranama" koje će toplovodnom mrežom povezati toplanu na Konjarniku sa elektranom na deponiji.\nKada bude puštena u rad nova deponija, očekuje se da profunkcioniše i postrojenje za tretman i preradu građevinskog otpada i otpada od rušenja. Na taj način ovde bi se prerađivalo oko 200.000 tona građevinskog otpada koji nastane tokom gradnje i rušenja u prestonici. Nakon ovog procesa, moći će kao reciklirani materijal da se koristi za obnovu gradskih ulica. Dosad, više od polovine ovog otpada završavalo je na nepoznatim lokacijama i nije bilo adekvatno odlagano.\nOsim pomenutog projekta sanacije i izgradnje nove deponije u Vinči, Grad ima u planu i da u narednom periodu formira četiri transfer-stanice sa centrima za sakupljanje otpada i dva centra gde će biti postavljena postrojenja za razdvajanje reciklabila.\n- Planirano je i da se postave podzemni kontejneri za razdvajanje otpada za kolektivno stanovanje, a za individualno stanovanje je predviđeno da svako domaćinstvo ima po dve kante, za mešani komunalni otpad i za reciklabilan otpad - objašnjava gradska sekretarka. - Do kraja ove godine Sekretarijat za zaštitu životne sredine je planirao da izradi i usvoji novi Lokalni plan upravljanja otpadom Grada Beograda u periodu od 2021. do 2030. godine kojim će se definisati način zbrinjavanja celokupnog otpada, koji se generiše na teritoriji Grada Beograda.\nRADOVI na izgradnji postrojenja za tretman procednih voda takođe se privode kraju. Predviđeno je da već od naredne godine prečišćene vode otiču Ošljanskim potokom i dalje do Dunava.\nKREDIT - 290 MILIONA EVRA\nUKUPNA investiciona vrednost radova na deponiji Vinča iznosi 370 miliona evra. Od toga su osnivači kompanije "Beo čista enerigija", francuski "Suez", japanski ITOCHU i investicioni fond "Margarite" iz Luksemburga, obezbedili 80 miliona evra, a preostalih 290 miliona evra se finansira iz kredita koji obezbeđuju EBRD, IFC i OEB.\nIZGRADNjOM nove deponije, više neće biti omogućen ulaz sakupljačima sekundarnih sirovina.\n- Planom raseljavanja romskih porodica, neformalnih sakupljača sekundarnih sirovina, koje su raseljene u adekvatne stambene jedinice Gradske uprave Grada Beograda i lokalnih samouprava Šapca i Vladimiraca, data je mogućnost i njihovog angažovanja i zaposlenja po konkursima koji će biti objavljeni od strane stranog partnera iz Projekta JPP "Vinča" i JKP "Gradska čistoća" - navode u Gradu.\ndeponija deponija u vinči deponije Vinča


Nastavlja se saradnja “Aerodroma Nikola Tesla” i grada Кruševca – KRUŠEVAC.LINK\nOvde si trenutno: Home / DRUŠTVO / Nastavlja se saradnja “Aerodroma Nikola Tesla” i grada Кruševca\nSaradnja između AD “Aerodrom Nikola Tesla” Beograd i grada Кruševca u cilju pružanja stručne pomoći JP “Aerodrom Rosulje”, nastavljena je sastankom na beogradskom aerodromu.\nV. d. generalnog direktora AD “Aerodrom Nikola Tesla” Beograd Saša Vlaisavljević dočekao je delegaciju iz Кruševca u kojoj su bili gradonačelnica ovog grada Jasmina Palurović, pomoćnik gradonačelnika Miroljub Ćosić, direktorka JP “Aerodrom Rosulje” Dragana Pavlović, predstavnici JP za urbanizam i projektovanje na čelu sa direktorom Vojkanom Tutulićem. Sastanku su prisustvovali i izvršni direktori AD “Aerodrom Nikola Tesla” Beograd Senka Jelenković i Žarko Suvačarov, zamenik direktora Investicija i razvoja Marko Marković.\nNa sastanku je bilo reči o nastavku stručne pomoći i razmeni iskustva između beogradskog i kruševačkog aerodroma. Nakon sastanka, delegacija iz Кruševca obišla je “Aerodrom Nikola Tesla”, upoznajući se sa infrastrukturnim unapređenjima u terminalima.\nAD “Aerodrom Nikola Tesla” Beograd kao vodeći aerodrom u ovom delu Evrope, pomaže aerodromima u Srbiji i okruženju, sa ciljem daljeg unapređenja avio-saobraćaja\nTag Aerodrom Nikola Tesla Jasmina Palurović JP "Aerodrom Rosulje"


Vesti 12/13 | OK Crvena Zvezda - Part 5\nPionirke u Leskovcu\nPolufinalni turniri Prvenstva Srbije 2013. u konkurenciji pionirki odigraće se 12. i 13. maja u Kraljevu, Leskovcu, Novoj Varoši i Staroj Pazovi.\nPionirke Crvene zvezde igraće u II grupi u Leskovcu u kojoj su još Ruma, Kraguj iz Kragujevca i domaćin Leskovac 98.\nPlasman na Finalni turnir izboriće pobednici sve četiri grupe. Finalni turnir Prvenstva Srbije 2013. u konkurenciji pionirki odigraće se od 07. – 09. juna. više informacija »\nPioniri u Ljigu\nPolufinalni turniri Prvenstva Srbije 2013. u konkurenciji pionira odigraće se 12. i 13. maja u Valjevu, Vršcu, Kladovu i Ljigu. Crvena zvezda učestvuje u IV grupi u LJigu u kojoj su Milenijum iz Niša, Futog i domaćin Spartak.\nPlasman na Finalni turnir izboriće pobednici sve četiri grupe. Finalni turnir Prvenstva Srbije 2013. u konkurenciji pionira odigraće se od 07. – 09. juna. više informacija »\nPriznanje za najboljeg igrača meseca Aprila (finalne serije plej ofa), primio je naš Filip Stoilović. NJemu je na svečanom koktelu kompanije Viner Štetiše Osiguranja, trofej Sportskog žurnala i UOKPL-a predao Slobodan Milošević, generalni sekretar OSS, a ček na 500 evra, dar Kompanije Viner Štetiše osiguranje, Zoran Blagojević, član IO Kompanije. više informacija »


- Popularnost dinarskih proizvoda banaka - Banke:online/\nPopularnost dinarskih proizvoda banaka //\n// 2011-09-07 13:23:57\nNarodna banka Srbije konstantno nastoji da promocijom favorizuje dinarske proizvode banaka.\nPokazatelj stepena dinarizacije finansijskog sistema Srbije, kada se uzmu u obzir plasmani banaka na tržištu, predstavlja i učešće novoodobrenih dinarskih plasmana u ukupnim (krediti i depoziti za stanovništvo i privredu) realizovanim plasmanima na tržištu. Osnove dinarizacije su niska i stabilna inflacija, stabilan finansijski sistem i održiv privredni rast.\nDinarizacija je i jedna od bitnih mera zaštite od rizika promene deviznog kursa. U današnje vreme su evidentne česte promene kurseva stranih valuta koje su u najčešćoj upotrebi u našoj zemlji. Kako bi se izbelge promene uslova kredita izazvane promenama kretanja kurseva pojedinih valuta preporučuje se korišćenje dinarskih kredita.\nNa sledećem grafiku možete pogledati koliko iznosi učešće dinarskih kredita banaka u ukupnim plasmanima za prethodni period:\nIzvor: Narodna banka Srbije - Izveštaj o dinarizaciji finansijskog sistema Srbije\nUticaj na popularizaciju dinarskih plasmana ima odobravanje subvencija od strane države, zatim uvođenje nove mere koja se odnosi na polaganje minimalnog učešća ili depozita za devizne (i devizno indeksirane) kredite.\nOd strane banaka pozitivno je ocenjena zainteresovanost klijenata za dinarske proizvode, posebno u segmentu kreditiranja.\nPrednost zaduživanja u dinarima se pre svega ogleda u sledećem:\n- nema rizika od promene deviznog kursa\n- dodatne povlastice za subvencionisane kredite\nNa kamatne stope u dinarima kada su u pitanju promenljive kamatne stope utiče kretanje referentne kamatne stope Narodne banke Srbije za koju se očekuje da će u narednom periodu smanjivati.\nKretanje referentne kamatne stope NBS možete pogledati u našem prethodnom istraživanju: Izabrati fiksne kamate ili rizikovati?\nNajtraženiji dinarski proizvodi u proteklom periodu prema izveštajima banaka su:\n- gotovinski krediti\n- krediti za refinansiranje\n- revolving krediti\nPri izboru valute kredita bitno je odabrati onu vrstu, odnosno valutu u kojoj se prima zarada kako ne bi bilo dodatnih gubitaka u kursnim razlikama prilikom obračuna rata kredita.\nNa portalu banke.online.rs možete pogledati detaljnu ponudu dinarskih kredita poslovnih banaka.\nTagovi: banke krediti depoziti dinarski_proizvodi dinarski_krediti narodna_banka_srbije nbs\n: Rezultati ankete: Kako izbeći problem prezaduženosti //


Sindikat lekara i farmaceuta: Kriju se podaci, broj preminulih lekara je veći | Luftika\nPredsednik Sindikata lekara i farmaceuta Rade Panić izrazio je sumnju na tačnost podataka koje Krizni štab objavljuje u vezi sa brojem smrtnih slučajeva među zdravstvenim radnicima. Zabrinut je za kolege koje su usmenim nalogom raspoređene da rade sa najteže obolelim osobama, jer nema traga gde su otišli.\nU izjavi za Glas Amerike rekao je da ovo što se dogodilo sa zdravstvenim sistemom Srbije tokom pandemije Kovida 19 ne samo da nije moralo, nego nije smelo da se desi.\n– Profesorka Tepavčević je na konferenciji za medije rekla da je preminulo pet zdravstvenih radnika, a mi do sada imamo potvrđenih 12 lekara i stomatologa. Verovatno je i taj broj veći, ne objavljujemo ništa dok sa sigurnošću ne potvrdimo. Dakle, s namerom se brojke kriju, mislim da neće moći ostati skrivene posle svega ovoga – izjavio je Panić.\nGlas Amerike je na konferenciji za novinare tražio objašnjenje od dr Kisić Tepavčević. Upitana da prokomentariše tvrdnje predsednika Sindikata lekara i farmaceuta Srbije Radeta Panića da se prikriva broj preminulih zdravstvenih radnika, jer su podaci koji se zvanično iznose značajno manji od podataka o broju preminulih lekara i stomatologa kojima ovaj sindikat raspolaže, Darija Kisić Tepavčević je rekla da su “sve informacije i podatke koje iznose validne i tačne, na kraju krajeva proverljive” i “da mora da postoji odgovornost za javno izgovorenu reč”.\nKisić Tepavčević je rekla i da se u ove dnevne izveštaje uključuje i broj zdravstvenih radnika koji je oboleo.\n– Niko ne krije ništa, na kraju krajeva, umrle osobe i hospitalizovane osobe ni ne mogu da se sakriju, niti iko to želi, niti to treba da se radi – izjavila je još Kisić, ali nije iznela precizan podatak koliko je do sada lekara ili medicinskih radnika u Srbiji preminulo od posledica virusa korona.\nRade Panić je u izneo i sumnju i zabrinutost da bi se neki od medicinskih radnika mogli voditi kao “nestali u akciji”, jer nema traga o njihovom raspoređivanju na druga radna mesta, obično ona sa najtežim slučajevima zaraze.\n– Trenutno imamo mnogo radnika koji su na izvršenju radne obaveze i zadatka na najtežim mestima, koji su upućeni tamo usmenim nalogom, koji je kasnije tek uredbom vlade pokriven da se usmeno raspoređuju radnici.\nZnate, najviše liči na ono da je neko posmislio da će moći da se kaže da su nestali u akciji. Nema traga gde su otišli, šta i kako, a idu da rade sa pacijentima koji su najteže oboleli u jako teškim uslovima, pitanje sa koliko adekvatnim kineskim aparatima.\nPa tu opet imamo uredbu vlade da se van standarda mogu upotrebljavati ovi aparati – naveo je.\nPanić sumnja i u zvaničan podatak pojave virusa u Srbiji.\n– Prvo pitanje je bilo da li smo reagovali na vreme ili smo mislili da je to nasmešniji virus na svetu. Vrlo je sporno pitanje kada se korona pojavila u Srbiji. Neki novi podaci od kolega govore da je to značajno pre marta. Da ne raspravljamo uopšte da li je 1. ili 6. mart – istakao je Panić.\noznakekoronavirus lekari u srbiji medicinsko osoblje


Slovenačku vojsku i bezbednosne sisteme trebalo bi adekvatno finansirati i razvijati zbog nas a ne zbog NATO, rekao je premijer Slovenije Marjan Šarec u video snimku upućenom slovenačkim vojnicima.\n- Vojska je jedan od temelja slovenačke državnosti - rekao je Šarec u video snimku sa ministrom odbrane Slovenije Karlom Erjavecom, prenosi STA.\nErjavec je zatražio još novca za odbrambene sisteme, kako vojne tako i one koji se bave prirodnim katastrofama.\n- Suočavamo se sa raznim bezbednosnim izazovima, kao što su sajber i hibritne pretnje. Masovne migracije mogu biti pretnja takođe - rekao je Erjavec.


LICENCIRANI DOM ZA STARE „SVETI GEORGIJE“ | DOMOVI ZA STARE - DOM ZA STARA LICA - BEOGRAD - SRBIJA\nLICENCIRANI DOM ZA STARE „SVETI GEORGIJE“\nSa iskrenom željom da izađemo u susret potrebama starije populacije i vođeni teškoćama koje smo sami imali pri pokušaju da pojedinim članovima svojih porodica obezbedimo adekvatnu negu – odlučili smo da objedinimo svoja iskustva i da se držimo onih standarda koje želimo za svoje najbliže. Osnovne usluge podrazumevaju pomoć u svakodnevnom životu, od održavanja lične higijene do održavanja higijene prostora. Obezbeđujemo visok kvalitet usluga: smeštaj, ishrana, lečenje i medicinska nega, lična higijena i higijena prostora i dr.\nNekada prvi privatni Hotel za stare osobe na našim prostorima a sada licencirani Dom za pokretna i nepokretna lica, nudi svojim korisnicima vrhunsku negu, zdravstvenu zaštitu i komfor po vrlo povoljnim uslovima u luksuzno opremljenom objektu, koji je projektovan isključivo za ovu vrstu delatnosti.\nUkoliko se kod pojedinih korisnika ukaže potreba, ili oni za to izraze posebnu želju, postoji mogućnost organizovanja dodatnih medicinskih i specijalističkih pregleda naših lekara saradnika.Maksimalna pažnja je usmerena ka svakom pojedincu. Ljubazno, stručno i specijalizovano osoblje brine o Vašem zdravlju, vodeći pri tom računa ne samo o vitalnim funkcijama, već i o ishrani, higijeni, psihičkom stanju i raspoloženju.


Saradnjom Trebinja i makedonskih gradova do zajedničkog konkurisanja ka IPA projektima | Trebinje Live\nSaradnjom Trebinja i makedonskih gradova do zajedničkog konkurisanja ka IPA projektima\nGrad Trebinje i gradovi i opštine iz Makedonije sačiniće protokol o ekonomskoj, privrednoj i kulturnoj saradnji, saglasili su se danas gradonačelnik Trebinja Luka Petrović i otpravnik poslova u Ambasadi Makedonije u BiH Aleksandar Krstevski.\nPetrović je istakao da bi se uspostavljanjem saradnje sa makedonskim gradovima i opštinama otvorile višestruke mogućnosti jer bi se stvorili uslovi da se projektima od obostranog interesa konkuriše za sredstva IPA fondova.\nKao jedan od gradova sa kojim bi se mogla uspostaviti konkretnija saradnja, Petrović je naveo Kavadarce, koje ima slične vremenske uslove i proizvodi iste vinske sorte kao Trebinje.\n"Nastojaćemo putem Udruženja nacionalnih manjina iz Makedonije koje djeluje u Trebinju da ostvarimo bolje kontakte, a i ono će imato bolji oslonac u gradskoj administraciji nego do sada", rekao je Petrović, navodeći da će podržati sve predložene projekte iz sporta, kulture i druge od značaja za to udruženje.\nKrstevski je rekao da Trebinje ima potencijale i da je moguća kulturna saradnja, ali da bi taj grad sa makedonskim gradovima i opštinama više povezivala ekonomska i privredna saradnja.\nOn je istakao da će "lični kontakti biti podsticaj na buduću saradnju iz raznih oblasti i u obostranom interesu".\n"Radićemo na uspostavljanju boljih međusobnih veza kako bi što više iskoristili potencijale određenih finansijskih institucija, kao što su IPA fondovi. BiH ulazi u taj proces, a Makedonija već ima iskustvo i prešla je određeni put tako da naši kapaciteti stoje na raspolaganju kako bi se Trebinje i ova regija što bolje pripremili i iskoristili finansijske mogućnosti na obostranu dobrobit", dodao je Krstevski.\nUvoz polovnih vozila u BiH ubuduće samo sa Euro 5 standardom\nŠvajcarci sa 550.000 KM finansiraju projekat energetske efikasnosti zgrade Gradske uprave\nPenzije u Srpskoj od jula veće za novih 2,5 odsto


Mali subjekti u poslovanju hranom životinjskog porekla - Portal NAŠE SELO\nOd januara 2018. godine, donošenjem Pravilnika o malim količinama primarnih proizvoda koji služe za snabdevanje potrošača, području za obavljanje tih delatnosti kao i odstupanja koja se odnose na male subjekte u poslovanju hranom životinjskog porekla („Sl. Glasnik RS“, br. 111/2017), malim proizvođačima mleka i prerađevina od mleka, mesa i mesnih prerađevina, jaja, divljači, ribe, data je mogućnost da legalno prodaju svoje proizvode na kućnom pragu, lokalnim pijacama, malim trgovinama ili da je direktno šalju na kućnu adresu potrošača. Kako bi se podigla ekonomija na selu, mali proizvođači se podstiču na povezanost primarne proizvodnje, prerade na gazdinstvu i prodaje malih količina proizvoda direktno potrošaču. Time jača njihov položaj, podiže konkurentnost, i jedino tako mogu da pariraju velikim proizvođačima na tržištu, da uvedu i ispoštuju rigorozne standarde, kako bi sve funkcionisalo kao u zemljama EU, na čijem je putu Republika Srbija. Međutim, iako je malim proizvođačima data šansa da potrošačima ponude tradicionalne proizvode, bez zaziranja od inspekcije, još uvek je veliki broj onih koji posluju u sivoj zoni. U kraljevačkom kraju pogotovo je veliki broj proizvođača koji se bave preradom mleka u sir i kajmak, koji bi trebalo da urede svoje poslovanje u skladu sa Pravilnikom.\nSubjekti u poslovanju malim količinama primarnih proizvoda su pravna lica ili preduzetnici koji drže ili uzgajaju životinje, proizvode, direktno prodaju ili isporučuju primarne proizvode u propisanim količinama, ali i fizička lica koja proizvode sirovo mleko i proizvode od sirovog mleka u domaćinstvu.\nŽivotinje na gazdinstvu moraju biti u vlasništvu od njihovog rođenja, ili izleganja, odnosno svinje, goveda, ovce i koze da su provele najmanje tri meseca, živina najmanje tri nedelje na gazdinstvu.\nSvi subjekti u poslovanju malim količinama primarnih proizvoda životinjskog porekla koji direktno prodaju ili isporučuju primarne proizvode (sirovo mleko, jaja, ribu, krupnu i sitnu divljač) i proizvode od mleka proizvedene u domaćinstvu krajnjem potrošaču, odnosno lokalnim maloprodajnim objektima koji direktno snabdevaju krajnje potrošače, moraju biti upisani u Registar objekata Uprave za veterinu na osnovu zahteva (odobren ili registrovan objekat).\nMali proizvođači (fizička lica), mogu da prodaju ili isporučuju male količine primarnih proizvoda, i to nedeljno maksimalno 200 litara sirovog mleka, 500 jaja u registrovanim objektima , ili 100 komada živine u odobrenim objektima.\nKoličina sirovog mleka koju proizvođač (fizičko lice), može da preradi u domaćinstvu je maksimalno 200 l nedeljno u registrovanom objektu. Mali subjekt u poslovanju hranom u objektu za preradu mesa na gazdinstvu može da preradi samo meso dobijeno od životinja uzgojenih na mestu gazdinstva i zaklanih u odobrenom objektu za klanje životinja. Količina gotovih proizvoda od mesa koja može da se proizvede na gazdinstvu i stavi u promet iznosi 100 kg nedeljno,u registrovanom objektu.\nDozvoljene količine mogu biti i veće u slučaju da robu nude poljoprivredna gazdinstva koja su registrovale male mlekare, klanice ili preradu mesa (forma preduzetnika ili pravnog lica). U malim registrovanim mlekarama, može da se prerađuje od 200 – 5.000 litara mleka nedeljno. Količine usitnjenog mesa, poluproizvoda i gotovih proizvoda od mesa, koje mali subjekt u poslovanju hranom može da preradi u objektu i stavi u promet je od 100 – 2.000 kilograma nedeljno.\nU tom slučaju male registrovane klanice u odobrenim objektima će moći da kolju godišnje do 500 junadi, 1.000 teladi, do 2.500 svinja, ovaca i koza, živine do 100.000 komada godišnje.\nPrema propisima, proizvođači su direktno odgovorni za bezbednost i kvalitet hrane i moraju da ispune veterinarsko-sanitarne i opšte uslove higijene namirnica. Međutim, proizvođači nisu obavezni da uvode sistem Hasap, odnosno princip analize opasnosti i kritičnih kontrolnih tačaka proizvodnje. Proizvođači su dužni da najmanje dva puta godišnje kontrolišu uzorke namirnica. Proizvođači mleka će imati rigorozniji nadzor, jednom kvartalno radiće ispitivanje sirovog mleka na ukupan broj bakterija. Živinari će jednom godišnje kontrolisati meso na prisustvo salmonele. Namirnice moraju da budu zdravstveno ispravne, a dozvolu za prodaju će imati samo oni proizvođači koji ispunjavaju propise definisane Pravilnikom.


Zavod za fizikalnu medicinu i rehabilitaciju Dr Miroslav Zotović je u toku 2019. godine započeo sa realizacijom projekta “Banjsko rekreativni centar Šeher“ u želji da modernizuje i ponovo stavi u funkciju jedan od najprepoznatljivijih ambijenata grada Banja Luka.\nU ovom procesu od velike važnosti je saradnja sa Gradom Banja Luka i usklađivanje sa rekonstrukcijom saobraćajnica i starog mosta koji će omogućiti nesmetan prilazak banjsko-rekreativnom centru.\nKorištenje vode banje Šeher ima dugu tradiciju i nosi veliki potencijal u kontekstu zdravstvenog turizma i programa promocije zdravlja. Prvi tragovi o termalnim vodama na ovom području naziru se zapisima starih Rimljana, a u mnogim putopisima, koji datiraju iz 17. i 18. vijeka, pominju se i termalna kupatila izgrađena u neposrednoj blizini rijeke Vrbas u Banjaluci.\nBanjalučko naselje Srpske Toplice (ranije Gornji Šeher, a prije toga Ilidža), u kojem se nalazi banjsko rekreativni centar, predstavlja najstariju gradsku četvrt poznatu po izvorištima termomineralne vode i kao stanište endemične paprati bajkovitog imena - „vilina vlas“.\nPrema Ugovoru sa Ministarstvom za energetiku i rudarstvo Republike Srpske, Zavod „Dr Miroslav Zotović“ ima dozvolu za eksploataciju termomineralne vode banje Srpske Toplice/Šeher, a projekat rekonstrukcije stare banje „Šeher“ ima za cilj da razvije banjsko-rekreativni kompleks koji će zadovoljiti sve potrebe savremenog čovjeka, kako za rekreacijom i očuvanjem zdravlja, tako i za liječenjem i oporavkom.\nZbog specifičnosti ambijenta nastalog korištenjem termomineralnih voda, prostor u kojem je smješten objekat banjsko-rekreativnog centra je pod zaštitom i svrstan je u nacionalne spomenike BiH.\nSagledavanjem razvojnih mogućnosti ovog prostora, definisan je prijedlog transformacije koji kao prvu aktivnost ima kompletnu rekonstrukcija objekta nekadašnjeg bazena, ali će prilikom rekonstrukcije i revitalizacije posebna pažnja biti posvećena upravo očuvanju ambijentalnog konteksta i vrijednosti nacionalnog spomenika.\nBanjsko-rekreativni kompleks će biti izgrađen na 3 nivoa, sa zatvorenim i otvorenim bazenom, wellness sadržajima kao što su saune, slane sobe, prostori za masažu, hidromasažni prostori i sale za vježbe. Primarni sadržaji će biti orijentisani na kvalitetno, moderno i racionalno korištenje prirodnog resursa termomineralne vode.\nPored toga, posjetiocima će na raspolaganju biti smještaj nekoliko apartmana, kafe i restoran, dječija igraonica i drugi sadržaji namijenjeni svim generacijama.\nU ovom trenutku u toku je pribavljanje potrebne građevinske dokumentacije za početak radova na rekonstrukciji banjskog centra.


Britanska zvezda usput navija za Englesku, a nastup je održao u dresu svog favorita (foto) - Sputnjik Srbija\n13:44 24 Septembar 2020\n17:56 02.07.2018 (osveženo 18:06 02.07.2018) Preuzmite kraći link\nPored toga što je izuzetno popularan pevač, kojeg je zbog velikog doprinosa muzici i humanitarnom radu odlikovala engleska kraljica, Ed Širan je i veliki ljubitelj fudbala. Verovatno biste očekivali da podržava svoju Englesku, iako je ona protiv Belgije odigrala prilično slabo. Na muzičkom festivalu u belgijskom Verčteru, on se na sceni pojavio u belgijskom dresu, sa obeležjima napadača Drisa Mertensa.\nNi sam koncert nije mogao da prođe bez „najvažnije sporedne stvari na svetu“. U pauzi između pesama, Širan je govorio o fudbalu, izražavajući saučešće „momcima koji bi sad radije bili kod kuće i gledali Svetsko prvenstvo“. Oko 10 uveče čak je javio prisutnima rezultat sa meča između Hrvatske i Danske.\nŠiran je na kraju rekao: „Naravno da navijam za Englesku, ali verujem da će Belgija da osvoji Svetsko prvenstvo“.\nDris Mertens nije propustio da pohvali Širana na Tviteru:\n„Tvoj muzički ukus je sjajan, ali tvoj ukus za fudbal je još bolji!“, napisao je belgijski napadač, podelivši i fotografiju pevača sa obeležjima „crvenih đavola“.\nSvetsko prvenstvo u fudbalu 2018, Ed Širan, Engleska, Belgija


Dijeljen propagandni materijal | Palelive.com\nPočetna Izbori 2012 Izbori 2012 Dijeljen propagandni materijal\nSOKOLAC – Opštinski odbor Srpske demokratske stranke sa Sokoca danas je, dijeljenjem propagandnog materijala, zvanično počeo predizbornu kampanju.\nNa propagandnom materijalu predstavljen je kandidat SDS-a za načelnika ove opštine Milovan Bjelica i odbornička lista od 22 kandidata, od čega je jedan odbornik iz nacionalne manjine.\nNosilac izborne liste ove stranke Nenad Samardžija rekao je Srni da je građanima dijeljen i program ove stranke za naredni četvorogodišnji period, te da očekuje da će kampanja proteći u fer atmosferi.\nSamardžija je pozvao i ostale stranke da vode korektnu kampanju i da se nadmeću idejama, programima i projektima koje će ponuditi građanima, a da ne koriste riječi mržnje.\nSlogan stranke je “Svi za jednog, jedan za sve”.\nPrethodni članakKovač: Završiti rekonstrukciju bolnice Kasindo\nNaredni članakPDP počeo kampanju


Dveri: Da li to albanski lideri sa juga žele loše svojim sunarodnicima | VRANJENEWS\nDveri: Da li to albanski lideri sa juga žele loše svojim sunarodnicima\n15.07.2018 20:46 » 21:17\nSrpski Pokret Dveri u Vranju izrazio je saopštenjem zabrinutost za građane albanske nacionalnosti, nakon zahteva njihovih političkih lidera da Albanci iz Preševa, Bujanovca i Medveđe dobiju isti status koji imaju Srbi na KiM.\n- Zašto politički predstavnici Albanaca žele svojim sugrađanima uslove kakve imaju Srbi na severu Kosmeta?\nNaime, uslovi u kojima živi srpski narod na KiM daleko su od onih koje bi neko trebalo da poželi i svom najvećem neprijatelju, a kamoli pripadnicima sopstvenog naroda.\nDa li politički lideri Albanaca sa juga Srbije žele svom narodu da, poput Srba na KiM, žive u konstantnom strahu od napada na njihovu decu?\nDa li im priželjkuju skrnavljenje grobova i svetinja?\nDa li možda žele da njihovi sunarodnici žive u strahu da ih u svakom trenutku, bez najave, neko može uhapsiti, držati ih u pritvoru, zbog nekih navodnih ratnih zločina za vreme koje su proveli u uniformama OVPMB?\nDa li im možda priželjkuju da prežive nešto slično onome što su Srbi na KiM preživeli 17. marta 2004. godine?\nKoja su to prava koja uživaju Srbi na KiM, a koja nemaju građani albanske nacionalnosti u Srbiji, i na kojima im zavide - pitaju Dverjani Vranja.\nFoto D. Pešić\nOni u saopštenju ističu da se njihov Pokret oduvek zalagao "da svi građani Srbije, bez obzira na nacionalnu, versku, političku i bilo koju drugu pripadnost, moraju da imaju apsolutno jednaka prava".\n- Svesni smo da to nije uvek slučaj, da su članovi određenih političkih stranaka privilegovani u svakom smislu, da su ozbiljno ugrožene određene kategorije stanovništva poput penzionera, nezaposlenih, trudnica, samohranih majki, ratnih veterana, višedetnih porodica.\nDa veliki broj mladih ljudi odlazi iz zemlje, jer ne žele da svoju šansu za normalnim životom traže kroz lepljenje plakata i deljenje letaka za partiju na vlasti u kojoj moraju da se klanjaju ljudima koji bi trebalo da su u zatvorima.\nSvesni smo svega toga, ali ta nepravda i taj težak život jednak je za sve.\nI za Albance, i za Srbe, i za Rome, Bugare, Mađare, Slovake, Rusine...\nTe probleme nećemo rešiti podgrevanjem nacionalne netrpeljivosti i izmišljanjem nekih novih problema koji ne postoje.\nAlbanski narod, kao i svi drugi narodi koji žive u Srbiji su naše komšije koje poštujemo i na koje računamo da zajedničku državu podignemo iz pepela, jednoga dana, kada se oslobodimo ove okupatorske vlasti i dobijemo priliku da izgradimo državu na koju ćemo svi biti ponosni.\nDo tog dana, koji jednom mora doći, tražimo od albanskih političara sa juga Srbije da svoje političko delovanje stave u službu građana koji su ih birali i države čiji su državljani i od koje primaju plate, a ne u službu samozvane Vlade Republike Kosovo i njenih zapadnih mentora.\nSrpski Pokret Dveri nema problem da stane u odbranu svih građana Srbije, ali je strašno to što dolazimo u situciju da ih branimo od onih koje su izabrali da zastupaju njihove interese u institucijama Republike Srbije - poručuju iz vranjskog odbora Dveri.\nAlbanski odbornici iz tri opštine juga Srbije usvojili su u subotu 14. jula u Bujanovcu Deklaraciju, kojom od vlasti u Prištini traže da zastupa interese albanskih građana u dijalogu sa Beogradom u Briselu.\nAlbanci sa juga Srbije usvojili Briselsku deklaraciju\nOpozicija skupljala potpise za smenu vlasti, naprednjaci održali svoju akciju (FOTO, VIDEO)


Značaj uloge parlamentaraca u procesu promovisanja svesti o borbi protiv korupcije, okupila je predstavnike sedam zemalja jugoistiočne i istočne Evrope i Centralne Azije, na Međunarodnoj konferenciji "Transparentnost i odgovornost za delotvoran nadzor: uloga parlamenta".\nNa početku dvodnevne konferencije, učesnici su ocenili da parlamentarci imaju vodeću ulogu u podizanju svesti o važnosti borbe protiv korupcije u svakom društvu kroz donošenje zakona i unapređenje nadzorne funkcije nad trošenjem budžetskog novca. Snažan parlament je temelj borbe protiv korupcije, a njegova uloga je da promoviše nultu toleranciju na korupciju.\nKrajnji cilj ove konferencije je stvaranje regionalnog ogranka Globalne organizacije za borbu protiv korupcije -GOPAC, kroz potpisivanje Memoranduma o saradnji između parlamentaraca.\nTim memorandumom, čije potpisivanje je najavljeno za 22. maj 2015. godine, biće uspostavljena zajednička platforma za saradnju uz podršku Programa Ujedinjenih nacija za razvoj- UNDP, sa ciljem da se omogući razmena najboljih praksi, saradnje i koordinacije u vezi sa promovisanjem principa tarnsparentnosti, odgovornosti i nadzora parlamenta nad javnim finansijama.\nStalna koordinatorka UN i stalna predstavnica UNDP-a u Srbiji, Irena Vojačkova Solorano, naglasila je da UNDP pruža pomoć kako bi se radilo na jačanju nadzorne funkcije parlamenta, unapređenju javnih institucija na nacionalnom i lokalnom nivou i otvaranju portala na kojima će moći da se prati javna potrošnja.\nU ime Švajcarske agencije za razvoj i saradnju učesnicima konferencije obratila se Izabel Perih, ističući da snažan parlament nije samo preduslov za demokratski razvoj, nego je od vitalnog značaja za finansijsku kontrolu izvršne vlasti.


Stan se nalazi na atraktivnoj lokaciji Novog Beograda -Retenzije. U blizini je autobuska stanica (17,73,81,81l,82,83,85,86,610,611).Stan poseduje dnevnu sobu,spavaću,trpezariju,kuhinju, kupatilo,dve terase,klimu, telefon i kompletno je namešten. Zgrada je sa liftom, interfonom,video nadzorom.Stan je useljiv od 04.juna. Obavezan je depozit u iznosu 1 mesečne kirije. Kirija se plaća mesečno, a uz nju se obavezno dostavljaju isečci od plaćenih računa za prethodni mesec.\nŠifra oglasa: 71622775542


Luka Boljević pobednik 34. Festivala mladih pesnika "Dani poezije" 2019 u Zaječaru\nLuka Boljević pobednik 34. Festivala mladih pesnika “Dani poezije” 2019 u Zaječaru\nLuka Boljević, FOTO: NPTK CK "Zoran Radmilović" Zaječar\nPobednik 34. Festivala mladih pesnika “Dani poezije” 2019 je Luka Boljević iz Podgorice u Crnoj Gori. Ovu odluku doneo je tročlani žiri u sastavu: Dejan Aleksić, predsednik, Alen Bešić, član i Katarina Pantović, član.\nObrazlažući odluku, predsednik žirija Dejan Aleksić je istakao da su priložene pesme osvedočenje burnog stvaralačkog domena mladog pesnika Luke Boljevića.\n“U središtu tematskog interesovanja ove poezije, stoji nagon za ispitivanjem vrednosnih obrazaca, bilo da je on pokrenut istorijskim doživljajem sveta ili legitimnom mladalačkom pobudom za interpretacijom društvenih pojava”, rekao je Aleksić i citirao stihove mladog pesnika “Subjektivno je moje, subjektivno ne laže”.\nLaureat festivala dobija pravo na štampanje knjige pesama, koja će iduće godine biti promovisana na ovom pesničkom festivalu.\nLuka Boljević, FOTO: NPTK CK “Zoran Radmilović” Zaječar\nPored laureata Luke Boljevića, finalisti festivala su još: Filip Šijan Kablar, Nataša Gudelj, Nikolina Đorđević, Milica Mitić Vučković i Nikola Ćorac. Oni su odabrani između 42 mladih pesnika koji su se javili na konkurs 34. Festivala mladih pesnika.\nNagrada “Sergije Lajković”, koja se dodeljuje istaknutim ličnostima, ustanovama, izdavačkim kućama, časopisima, štampanim i elektronskim medijima za poseban doprinos afirmaciji književnog stvaralštva mladih, jednoglasnom odlukom Umetničkog saveta festivala dodeljena je časopisu “Braničevo” iz Požarevca i glavnoj urednici Biljani Milovanović Živak.\nObrazlažući odluku predsednik Umetničkog saveta Saša Jelenković je rekao da je ovo jedan od najstarijih književnih časopisa u Srbiji, koji izlazi u kontinuitetu od 1955. godine.\n“Časopis „Braničevo“ otvara put mnogim mladim autorima iz zavičaja ali i iz Srbije i regiona, koji svoje prve značajne radove objavljuju upravo na njegovim stranicama. Nastoji da se jezikom kojim se govori na prostorima bivše nam države, male književnosti naših malih zemalja susretnu i ponovo zajedno traju“, istakao je Jelenković.\nSaša Jelenković, FOTO: NPTK CK “Zoran Radmilović” Zaječar\nZahvaljujući na nagradi Biljana Milovanović Živak je istakla:\n“Bez udvaranja bilo kojim lobijima, bez podizaženja tenderima i promenljivom ukusu čitalačka publike, bez bilo kakvog odvajanja ili favorizovanja autora, nastojim da časopis „Braničevo“ dostojanstveno istrajava”, kaže Biljana Milovanović Živak.\nBiljana Milovanović Živak, FOTO: NPTK CK “Zoran Radmilović” Zaječar\nBiljana je podsetila da je svoju prvu knjigu objavila u Zaječaru i posebno je emotivno vezana za naš grad.\nProglašenju pobednika predhodila je promocija knjige „Svakodnevna antika“ prošlogodišnje pobednice festivala Anastasie Stoiljković, u izdanju Narodnog pozorišta Timočke krajine – Centra za kulturu “Zoran Radmilović”.\nAnastasia Stoiljković, FOTO: NPTK CK “Zoran Radmilović” Zaječar\nPrema rečima Dejana Aleksića, koji je kao prošlogodišnji predsednik žirija pisao pogovor u knjizi za čitanje ovih stihova poznavanje helenske kulture jeste preporučljivo, ali čitalački užitak neće biti narušen ako izostane.\n“Stoiljkovićeva nema nameru da pledira antičke motive, več da nas uveri da je moguće čitati ih u novom poetičkom pristupu iz drugačijem saznajnog ugla. Ova knjiga je jemstvo izražene stvaralačke svesti mlade pesnikinje i potvrda njene početne afirmacije, sasvim zasluženo stečene na Festivalu mladih pesnika u Zaječaru”, rekao je Aleksić.\nBogato pesničko subotnje veče u Zaječaru započelo je promocijom knjige „Akustične senke“ norveškog pesnika Laš Sobi Kristensena, o kojoj su govorili njen prevodilac, pesnik Marko Vuković i pesnik Petar Miloradović.\nOrganizator 34. Festivala mladih pesnika “Dani poezije” 2019. je Narodno pozorište Timočke krajine – Centar za kulturu “Zoran Radmilović”, a pokrovitelj je Grad Zaječar.\nMarko Vuković i Petar Miloradović, FOTO: NPTK CK “Zoran Radmilović” Zaječar\nFestival mladih pesnika Dani poezije knjige Luka Boljević NPTK CK Zoran Radmilović pesnici poezija promocija radul begov konak zaječar


Vesti - 180.000 DOLARA ZA OBNOVU SPORTSKIH OBJEKATA OŠTEĆENIH U POPLAVAMA 2014. GODINE\nPredstavnici Fondacije Ana i Vlade Divac i Olimpijskog komiteta Srbije svečano su otvorili dva sportska objekta koja su zajednički obnovili nakon poplava 2014. godine: otvoreni sportski teren u Obrenovcu i sportsku salu u Bogatiću. Sredstva za obnovu ova dva objekta kao i još 6 sportskih objekata koji su pretrpeli štetu u majskim poplavama 2014. godine, u iznosu od 180.000 dolara, prikupio je Olimpijski komitet Srbije iz donacija Međunarodnog olimpijskog komiteta, Evropskih olimpijskih komiteta, Međunarodnog komiteta Mediteranskih igara, nacionalnih olimpijskih komiteta Rumunije, Albanije, Crne Gore, Slovačke, Tekvondo kluba Galeb i Sportske arbitraže OKS.\nVrednost projekta obnove sportskog terena u Obrenovcu je 16.640 dolara, a za obnovu sportske sale u Banovom polju u Bogatiću izdvojeno je 15.750 dolara. U projektu obnove sportske sale u Bogatiću učestvovala je i Opština Bogatić koja je pored doniranih sredstava, obezbedila dodatna sredstva u iznosu od skoro 900.000 dinara, pa ukupna vrednost projekta obnove sale iznosi preko 2.600.000 dinara. Pored Obrenovca i Bogatića, obnovljeni su sportski objekti u Tekiji, Gornjem Milanovcu i Paraćinu, a uskoro počinje i obnova objekata i u Smederevskoj Palanci, Krupnju i Ljuboviji. Projekat obnove sportskih terena realizuje Fondacija Ana i Vlade Divac.\n“Olimpijski komitet Srbije zajedno sa Fondacijom Ana i Vlade Divac su učinili da danas izgledamo kao grad gde se ne poznaju posledice poplave. Mislim da povratak naše dece na ove terene i njihovo bezbrižno detinjstvo jeste i treba da bude imperativ ove države, Olimpijskog komiteta, Fondacije Ana i Vlade Divac, Grada Beograda i Opštine Obrenovac”, rekao je predsednik Opštine Obrenovac Miroslav Čučković.\n“Konkurisali smo i na našu veliku sreću prošli na konkursu za obnavljanje ove sale. Zahvljujem se Međunarodnom olimpijskom komitetu, Olimpijskom komitetu Srbije i Fondaciji Ana i Vlade Divac koja je u saradnji sa opštinom Bogatić realizovala ovaj sjajan projekat. Ponovo smo reprezentativnu sportsku salu i mesto gde meštani, rekreativci i naša deca mogu da se bave sportom, da treniraju i spremaju se za takmičenja, rekao je predsednik Opštine Bogatić Nenad Beserovac.\n“Hteo bih da se zahvalim svim našim prijateljima iz olimpijske porodice kako iz Evrope i sveta, tako i onima iz Srbije koji su brzo odreagovali u teškom trenutku kada je Srbiju prošle godine zadesila velika nesreća. Hvala i našem partneru na ovom zadatku Fondaciji Ana i Vlade Divac koji su svojim iskustvom u ovakvim projektima pomogli da ovo uradimo na najbolji mogući način. Najvažnije je da mladi ljudi sa ovih opština ponovo imaju svoje terene i uslove za bavljenje sportom,” izjavio je prilikom obilaska obnovljenih sportskih objekata generalni sekretar Olimpijskog komiteta Srbije Đorđe Višacki.\nFondacija Ana i Vlade Divac je u okviru projekta obnove poplavljenih područja do sada obnovila 3 vrtića, 4 škole, 2 centra za decu sa smetnjama u razvoju, 3 sportska terena, 100 porodičnih kuća i dodelila 120 ekonomskih grantova u ukupnoj vrednosti od 1,8 miliona dolara.\n“Zahvaljujem Olimpijskom komitetu Srbije i njegovim međunarodnim i domaćim partnerima na podršci i saradnji da zajedno uradimo veliku stvar za decu i omladinu u poplavljenim područjima. Verujem da će obnovljeni sportski objekti dodatno unaprediti uslove za njihovo kvalitetno odrastanje i razvoj”, poručila je danas na otvaranju objekata Ana Divac, predsednica Upravnog odbora Fondacije Ana i Vlade Divac.


U FBiH dizel jeftiniji za pet feninga, cijena benzina ista - Portal 072info\n1. Decembra 2015. Vrijeme objave: 9:27 sati\nkoro sve benzinske pumpe u Federaciji Bosne i Hercegovine od vikenda snizile cijene dizel goriva, potvrđeno je iz Federalnog ministarstva trgovine.\nCijena benzina ostaje ista, a u prosjeku iznosi nešto manje od 2 KM po litru, prenose sarajevski mediji.\n“Od petka su počeli pristizati zahtjevi, a očekujemo ih i tokom ove sedmice. Radi o pojeftinjenju od pet feninga po litru”, kazala je Lela Glibo, šefica Odsjeka za analizu, cijene i razvoj tržišta u ovom ministarstvu.\nProsječna cijena dizela u FBiH sada iznosi oko 1,80 KM.


udes - Stranica 3 od 5 - Ozonpress :: internet portal\nPoginuo vozač motokultivatora, uhapšen vinovnik nesreće\nZbog sumnje da je počinio teško krivično delo protiv bezbednosti javnog saobraćaja, čačanska policija uhapsila je P.S. (46). On se sumnjiči da je u nedelju oko 18:15 u Lipnici izazvao saobraćajnu nezgodu u kojoj je poginula jedna osoba. Do saobraćajne nezgode je došlo kada je...\nNastradala osmogodišnja devojčica\nDevojčica M.M. (8) poginula je danas kada se u Vujetincima kod Čačka prevrnuo traktor koji je vozio njen deda Radomir Marković (71), piše Blic. Tragedija se dogodila oko 14 sati, a devojčica se u trenutku nesreće nalazila na prikolici. Policija je izvršila uviđaj koji bi trebalo...\nU teškoj saobraćajnoj nesreći, na putu Čačak – Kraljevo u mestu Miločaj, na licu mesta poginule su dve osobe, dok su povredama podlegle još dve osobe, zbrinute tokom noći u bolnici „Studenica“, javio je jutros RTS. Sedmogodišnji dečak koji je zadobio teške...\nČačanin poginuo, suvozač povređen\nU saobraćajnoj nesreći na starom putu Kraljevo – Čačak poginula je jedna osoba, dok je druga lakše povređena. „Duško P. (38) iz Čačka, poginuo je jutros u saobraćajnoj nesreći u Samailima na starom putu Kraljevo Čačak, dok je suvozač Dejan K. (31) iz Atenice, zadobio...\nDve osobe su povređene u teškom udesu koji se dogodio na putu Kraljevo-Čačak. U udesu autobusa i kamiona sinoć oko 23 sata, u selu Tavnik na putu Kraljevo-Čačak, povređena su dvojica muškaraca, vozač i suvozač autobusa. Prema nezvaničnim informacijama, udes se dogodio kada je...\nAutobus oštećen, na svu sreću samo šest povređenih (FOTO)\nJutros je na Ibarskoj magistrali kod Barajeva došlo do udesa u kome je učestvovao autobus čačanskog Autoprevoza i kamion sa prikolicom, javio je RTS. Šest osoba je lakše povređeno od stakla i njima je ukazana pomoć na licu mesta. Na mesto udesa je upućeno i vatrogasno vozilo ali...\nJutros je na Ibarskoj magistrali kod Barajeva došlo do udesa u kome je učestvovao autobus Autoprevoza i kamion sa prikolicom, javio je RTS. Šest osoba je lakše povređeno i njima je ukazana pomoć na licu mesta. Na mesto udesa je upućeno i vatrogasno vozilo ali nije bilo potrebe za...\nOko 12:30 časova u ulici Svetog Save došlo je do udesa u kom su učestvovali motociklista i biciklista. Do nezgode je došlo na pešačkom prelazu, ali na svu sreću nije bilo teže povređenih. Policija će utvrditi kako je došlo do nezgode i ko je kriv. Policija je još jednom...\nUdes kod Tavnika, šest osoba povređeno\nU sabraćajnoj nesreći na Ibarskoj magistrali u selu Tavnik povređeno je šest osoba, od kojih su tri zadržane na lečenju u Opštoj bolnici u Kraljevu. Oko 19.15 u nesreći na Ibarskoj magistrali je povređeno šest osoba. Tri lica su zadržana na ispitivanju i lečenju u kraljevačkoj...\nBezbednost saobraćaja je nešto što ne zavisi samo od vozača ili saobraćajne policije. Da bi saobraćaj bio bezbedan jedan od uslova je i da komunalne službe uredno održavaju infrastrukturu. kako to izgleda u čačku možemo videti na primeru onoga što se desilo sinoć u Bulevaru...\nTri sedamnaestogodišnje devojke iz Čačka teško su povređene u noći između četvrtka i petka kada je na povratku sa Sabora u Guči taksi vozilo u kom su se nalazile sletelo s puta i udarilo u drvo. Tom prilikom prelom noge zadobio je i taksista. – Jedna od devojaka ima prelom...\nPijani vozač kriv za stravičan udes\nPoginuli u stravičnom udesu koji se noćas dogodio u Tubićima kod Kosjerića su Saša Đukić (30) i njegov rođak Nikola Đurđević (18), nemački državljani srpskog porekla. U istoj saobraćajnoj nesreći poveđeno je četvoro ljudi među njima i trudnica Renata Đukić (25), supruga stradalog...


Timok na startu Srpske lige protiv Pčinje, Kablovi gostuju u Nišu\nFudbaleri Timoka pripremaju se za početak sezone u Srpskoj ligi, a u prvom kolu sastaće se na domaćem terenu na Kraljevici protiv Pčinje iz Vranja, dok će Kablovi novu sezonu otvoriti gostovanjem ekipi Sinđelića u Nišu.\nKako bi što spremnije dočekali početak takmičenja u grupi “Istok” trećeg ranga srpskog fudbala, do sada su odigrali pet prijateljskih utakmica, a do početka prvenstva u planu su još dva meča. Najpre u sredu u Prahovu, protiv srpskoligaša Dunava, a potom i u subotu na gradskom stadionu u Zaječaru protiv ekipe Bora, naravno bez prisustva publike.\nFK “Timok 1919” je minulog vikenda poražen u Knjaževcu od domaćeg Timočanina sa minimalnih 1:0, dok su protekle nedelje izabranici trenera Vojkana Rajčića odigrali najbolji meč u dosadašnjem pripremnom periodu i savladali dugogodišnjeg stabilnog srpskoligaša Car Konstantin na gostovanju u Nišu 0:2. Istovetnim rezultatom savladana je i Slatina, takođe u gostima, dok je kod kuće pobeđena ekipa SFS Borca iz Paraćina sa 2:1.\nUtakmica 1. kola Srpske lige “Istok” Timok 1919 – Pčinja na programu je u subotu 15. avgusta od 17 sati na gradskom stadionu na Kraljevici.\nZnatno teži posao imaće ekipa Kablova, koja istog dana gostuje ekipi Sinđelića. Izabranici Igora “Kiće” Slovića pokušaće da trijumfalno krenu u novu sezonu na teškom gostovanju u Nišu.\nNakon duže pauze, Zaječar će imati dva srpskoligaša u narednoj sezoni, ali u dogledno vreme, kako stvari stoje, svi mečevi biće igrani bez prisustva publike.\nfk kablovi fk timok 1919 fudbal srpska liga\nPretposlednji dan Evropske nedelje sporta u znaku...\nASU “AS” zauzelo treće mesto na...\nEvropska nedelja sporta: Javni trening Školice sporta...\nOdlični rezultati ekipe “AS” iz Zaječara...\nDva bisera “Timoka” na meti skauta\nEkipa Grljana osvojila peto mesto na finalu Seoskih...


Piksi novi selektor Srbije - Sportske novosti\nNaslovna Fudbal Novosti Fudbal Piksi novi selektor Srbije\nPosle brojnih preokreta i iščekivanja novi selektor fudbalske reprezentacije Srbije biće jedna od legendi Jugoslovenskog fudbala Dragan Stojković Piksi, što je i sam lično potvrdio za B92: “Da, biću selektor Srbije”.\nPiksi će raskinuti ugovor sa kineskim Gvanžu R&F i u potpunosti će se posvetiti primarno kvalifikacijama za planetarni šampionat, gde je Srbija imala do sada mnogo više uspeha nego u kvalifikacijama za EP.\nPiksi bi kako pojedini mediji nagađaju mogao da za novog kapitena reprezentacije imenuje Dušana Tadića, koga je u više navrata hvalio da poseduje sve odlike sjajnog modernog fudbalera.\nTakmičarski debi Piksi će imati već za mesec dana u 1. kolu kvalifikacija za SP u Kataru protiv reprezentacije Republike Irske.\nSlika preuzeta sa sajta: https://scsport.ba\nPrethodni tekstTenis: Predlog za klađenje – Subota 20. Februar\nSledeći tekst„Padovi“ kvota za danas – 20. februar 2021.


Dragan Manić Marko Stefanović Dalibor Dašić Ivo Vatović Uglješa Bulatović Dragana Milićević Milica Borović Goran Igić Radomir Vidrić Predrag Stanarević\nUtorak, 06.08.2019 13:32\nZašto idete na te razgovore ako već savetujete Aleksandru Vučiću da ne prihvati ništa od zajedničkih zahteva opozicije i preporuka Stručnog tima sa protesta "1 od 5 miliona"? Glumatate, fingirate, odugovlačite, kupujete vreme ili ste protestima naterani da konačno morate da sednete za pregovarački sto, i to usred letnjih meseci i odmora? Neobično, zar ne?\nZašto uopšte učestvujete u razgovorima sa tim mrskim "izdajnicima, tajkunima, lopovima, fašistima i ostalim ološem" iz opozicije? Da li time konačno priznajete ono od čega godina bežite - da je dijalog između vlasti i opozicije normalna stvar i da se opozicija u svakoj zemlji na svetu mora poštovati?\nZar vas je ozbiljno javno opredeljenje Saveza za Srbiju za bojkot šest meseci pre izbora - ako do septembra ne bude nikakvog odgovora na zahteve sa protesta - toliko uplašilo?


IT Outsourcing i tehnička podrška - Teleklik\nit outsourcing i tehnička podrška TelBiz Teh TelPro Teh IKT mrežna oprema Licenciranje Server Housing it outsourcing i tehnička podrška TelBiz Teh TelPro Teh IKT mrežna oprema Licenciranje Server Housing\nit outsourcing i\nIKT mrežna oprema\nInterventno održavanje IT opreme\nUsluga interventnog održavanja podrazumijeva održavanje IT infrastrukture po potrebi, odnosno intervenciju po zahtjevu ili prijavi problema od strane korisnika.\nInterventno održavanje se izvodi kada pojedini pokazatelji daju naznaku da će doći do kvara sistema, mašine ili uređaja, ili kada pokazatelji pokažu pad performansi uređaja.\n„Plati koliko trošiš“ je model naplate Teleklik usluge tehničke podrške, a koji je namijenjen preduzećima u razvoju.\nTeleklik vrši preventivno održavanje vašeg IT sistema kako bi ostao u zadovoljavajućim radnim karakteristikama, koristeći sistematsko nadgledanje, detekciju i ispravak potencijalnog kvara prije nego dođe do njega. Teleklik u potpunosti preuzima kompletnu brigu o redovnom održavanju vaše računarske infrastrukture, u mjeri koja vama odgovara i garantuje vam da ćete se opustiti i fokusirati na važna poslovna pitanja, jer će tehnička pitanja biti u potpunosti riješena.\nUsluga održavanja podrazumijeva tehničku podršku za Windows i Linux operativne sisteme, održavanje računara, servera, lokalnih mreža, raznih korisničkih aplikacija, organizovanje zaštite mreže putem firewall-a, zaštite od virusa, dijeljenja podataka na lokalnoj mreži i udaljenim lokacijama, backup-a i zaštite vaših podataka, te sve ostale aktivnosti koje su neophodne za nesmetano funkiconisanje vašeg informacionog sistema.\nIzbor kvalitetne računarske i mrežne opreme predstavlja značajan faktor u produktivnosti i pouzdanosti vašeg poslovanja.\nNaše dugogodišnje iskustvo nam govori da kvalitetni i u radu dokazani brendovi pružaju najbolji odnos cijene i kvaliteta. Naš zadatak je da u skladu sa vašim potrebama pronađemo optimalna rješenja, obezbijedimo pravovremenu isporuku robe i po potrebi implementaciju po sistemu ključ u ruke.\nKvalitetna računarska i\nmrežna oprema predstavlja\nosnovu svake uspješne\nLicenciran softver je standard u poslovnom svijetu koji garantuje maksimalnu podršku od strane proizvođača, redovna ažuriranja na najnovije verzije softvera i instalacije sigurnosnih zakrpa.\nNelegalan softver može dovesti u opasnost vaše podatke, a samim tim i ugroziti funkcionisanje vašeg poslovnog sistema. Zakup licenciranog softvera na mjesečnom ili godišnjem nivou mnogo je isplativiji od štete koju može da prouzrokuje nelegalan softver.\nNeke od licenci koje za vas možemo obezbijediti su licence za:\nWindows operativni sistem za računare i servere, MS Office, VMware, Veeam, Fortinet, CheckPoint.\nServer Housing je Teleklik usluga koja vam omogućava da smjestite svoj server i drugu IT opremu u tehnički adekvatno opremeljen prostor u Telekliku. Ova usluga je namijenjena kompanijama kojima izgradnja sopstvene server sale nije isplativa.\nServer Housing usluga podrazumijeva smještanje vaše opreme u fizički i logički obezbjeđenu server salu sa alarmnim i protivpožarnim sistemom, sistemom profesionalne klimatizacije, direktnim pristupom internetu i neprekidnim napajanjem obezbjeđenim pomoću industrijskog UPS-a i agregata.


Otkriveno – šta donosi iOS 15? - Aktuelnosti US\nOtkriveno – šta donosi iOS 15? Apple će održati svoju godišnju konferenciju programera, nazvanu VVDC, sledeće nedelje. Događaj koji traje nedelju dana omogućava nezavisnim programerima da saznaju o najnovijim funkcijama pre njihovog izlaska, tako da mogu da ažuriraju sve aplikacije ili dodatke da bi ih podržali. Apple kickstar pokreće VVDC sa uvodnom prezentacijom gde otkriva neke od najuzbudljivijih novih dodataka za iOS, iPadOS, macOS, vatchOS i još mnogo toga.\nApple je takođe koristio prezentaciju za predstavljanje novog hardvera, a neki tipsteri su ukazivali na moguću najavu MacBook Pro-a tokom glavne prezentacije u ponedeljak 7. juna 2021. godine. Ali ako vas novi uređaji ne zanimaju, zagarantovano je da ćemo prvi put pogledati iOS 15 – operativni sistem koji će napajati stotine miliona iPhone-a kasnije ove godine.\nProšle godine, iOS 14 je prvi put na početni ekran doveo vidljive vidžete, omogućavajući korisnicima da pojačaju mrežu zaobljenih ikona aplikacija. Takođe je najavljen novi izgled aplikacije Muzika i Podcast, kao i podrška za video pozive slika u slici, tako da možete da obavljate više zadataka dok razgovarate.\nKalifornijska kompanija bila je prilično dobra u čuvanju bilo kakvih glasina o svom sledećem ažuriranju iPhonea pre VVDC 2021, koje će biti emitovano na mreži zbog tekuće globalne krize javnog zdravlja. Međutim, pouzdani izvori pružili su nam nekoliko sitnica o tome šta možemo očekivati od sledeće verzije iOS-a.\nPrema Bloombergovom Mark Gurmanu, koji ima perfektan dosadašnji rekord kada je reč o otkrivanju detalja o Appleovim hardverskim i softverskim planovima, iOS 15 će na zaključani ekran uneti novi sloj boje. Iako je iOS 14 u potpunosti promenio izgled početnog ekrana, zaključani ekran – koji vlasnici iPhonea vide svaki put kada “probud”e ekran – ostao je nepromenjen.\nNa drugim mestima se šapuće o promeni Kontrolnog centra – menija prečica do kojih se lako može doći do nekih od najčešćih podešavanja na vašem iPhone-u. Ovome se pristupa prevlačenjem iz gornjeg desnog ugla ekrana na iPhone-u sa Face ID-om ili prevlačenjem odozdo ako koristite stariji model.\nPrema tipsterima, Apple će izgleda pozajmiti neke inovacije uvedene prošle godine sa macOS Big Sur-om, koji je stigao sa verzijom Control Center-a – prvom za desktop operativni sistem, na iPhone. Za iOS 15 planira se kompaktnija estetika, kao i mogućnost prevlačenja i otpuštanja kontrola prema vašim potrebama – upravo onako kako to mogu učiniti vlasnici Mac računara.\nMark Gurman tvrdi da će se sve to promeniti sa iOS-om 15. Apple će navodno dodati mogućnost evidentiranja obroka i kalorija u aplikaciji Health – kako biste mogli da proverite nutritivne detalje i unos kalorija, kao i dnevne treninge, sagorele kalorije i još mnogo toga. Nije poznato da li će korisnici moći ručno da unose sve informacije ili će Apple pružiti bazu podataka o hrani i ponuditi skeniranje barkodova, poput nekih konkurentskih usluga koje su već dostupne na iOS-u.\nNa kraju, rečeno nam je da očekujemo da će iMessage – funkcija razmene poruka sa plavim oblačićima koja se nalazi na svim Apple uređajima – privući pažnju i Apple inženjera. Iako nema reči o tome šta tačno možemo očekivati, Apple će želeti da platforma za razmenu poruka ide u korak sa nekim od najbližih konkurenata, uključujući WhattsApp, Messenger, Telegram i Signal.\nDa li to može da znači da ćemo videti animirane nalepnice i mogućnost kupovine predmeta od prodavaca u aplikaciji Messages? Moraćemo da sačekamo i vidimo. Apple obično pokreće svoju novu verziju iOS-a u septembru, pa bismo očekivali da se kalifornijska kompanija ove godine pridržava tog vremenskog perioda.\nAko zaista ne možete da sačekate do tada, obično postoji javni beta program otvoren za svakoga od sledećeg meseca.\nTags: AppleEkraniOS 15Iphonekontrolenutricionistaporuklesta donosi